خالید عەزیزی: دەبێ «نەتەوەسازی» بکەین و ئەوەش ئەرکی هەموومانە لە هەموو بەرەکاندا\nدیمانە: عەلی لەیلاخ 6 / 9 / 2018\nئێران بەرەو کوێ دەڕوا و دوا وێستگەی ناکۆکی و ململانێی ئێران و ئەمریکا چی دەبێ؟ کورد لە کوێی هاوکێشەکانی ئێران و کۆمەڵگەی نێودەوڵەتیدا جێ دەگرێ؟ دەسکەوتەکانی خەباتی مەدەنی چین و بۆ حیزبە سیاسییەکانی کوردستان ستراتیژیی ڕوون و هاوبەشیان بۆ خەباتی مەدەنی لە نێوخۆی وڵاتدا نییە؟ پێگەی کوردستان لە ئێرانی داهاتوودا چ دەبێ؟\n«کوردستان» ئەو بابەتانەی لەگەڵ خالید عەزیزی، ئەندامی کۆمیتەی ناوەندیی حیزبی دێموکراتی کوردستان هێناوەتە بەرباس:\nبەپێی هەلومەرجی سیاسیی ئێران و قەیرانەکانی بەردەم ئەو ڕێژیمە بە تایبەتی دوای گه‌ڕی نوێی گەمارۆکانی ئه‌مریکا له دژی ئه‌م وڵاته، خوێندنەوەی بەڕێزتان لە ئێستای ئێران و ڕەوشی کوردستان چییە؟\nکاتێک باسی ئێران دەکرێ ته‌بیعه‌تەن خەڵکی میدیاکار و خەڵکی ئەهلی قەڵەم و نەزەرساز و ئه‌وانه‌ی له نیو خه‌ڵکدا به ڕووناکبیر و سیاسەتمدار ناسراون و، چ ئه‌وانه‌ی حیزبین و چ ئەوانەی لە ئۆپۆزیسیۆن دان؛ هەموویان لێکدانەوەی جۆراوجۆریان بۆی هەیه. بەڵام جیاوازی لێکدانه‌وەکان لەوە دایە حیزب و لایه‌نه سیاسییه‌کان بە مەبەست دەچنه نێو ئەو گۆڕەپانە و بە مەبەست لێکدانه‌وه ده‌که‌ن و به دوای ئاکامدا ده‌گه‌ڕێن. ئێمە لە حیزبی دێموکراتدا هەمیشە هەوڵمان داوە کە چوارچێوەی لێکدانەوەکەمان ئەوە بێ که تەنیا بە ڕواڵەتی مەسئەلەکە قەناعەت نەهێنین. لێکدانه‌وه‌ی بارودۆخی ئێران و کۆمەڵگه‌ی ئێران و کێشەکان لە هەموو بوارەکاندا تا ئێستا ئەو سووڕەتی مەسئەلەکه‌یە و بە باشی باس کراوە و لێک دراوەتەوە و شتی شاراوەشی تێدا نییە. ئەوەی کە دەڵێم شتی شاراوەی تێدا نییە تەنانەت لە نێوخۆی وڵاتیش خەڵک باسی گیر و گرفتەکانیان دەکەن و هۆکاره‌که‌ی ئه‌وه‌یه که کۆمه‌ڵگه‌ی ئێران گه‌یوه‌ته هه‌ڕه‌تی «لێکترازان و هه‌ڵته‌کانی کۆمه‌ڵایه‌تی».\nپرسی ئێران وەک مەسئەلەیەک دەچێ کە موعاده‌لەیەکی چەند مەجهوولییە. واشینگتۆن له نێو چاره‌سه‌ره‌کاندا به‌دوای حەلی خۆیدا ده‌گه‌ڕێ، دەسەڵاتداران لە تاران به شێوازی خۆیان بەدوای چارەسەری گرفتەکانیانن؛ سروشتییه ئۆپۆزیسیونی ئێرانیش بە دوای حەلێک دایە و لەو نێوەدا کۆمەڵانی خەڵک ماوەنەتەوە لە نێو ئەو هەموو حەل و ئەو هەموو ڕێگاچارەیە. ئەوه‌ی ڕۆژانە زەرەر دەکا، ئەوەی ڕۆژانە لە بێکاری و لە نەبوونی هەلی ژیانی باش و دۆخی لەباری کۆمەڵایەتیدا تووشی زیان دەبێ، هەر خەڵکه.\nبه له‌به‌رچاوگرتنی ئەم شه‌ڕه‌دندووکه‌ی ئێران و ئه‌مریکا، ئایا پێویست دەکا کورد و بزووتنەوەی کورد خۆی بە کێشەی تاران و واشنگتۆنەوە سەرقاڵ بکا؟\nهه‌ر شتێک له پیوه‌ندی له‌گه‌ڵ ئێراندا بێته گۆڕێ چ له به‌ستێنی نێوده‌وڵه‌تی و دیپڵۆماسیدا، چ له نێوخۆی ئێران و خه‌بات و تێکۆشانی کۆمه‌ڵانی خه‌ڵک له دژی ئه‌و نیزامه و، چ کێشه نێوخۆییه‌کانی نێو نیزام؛ ئه‌وانه هه‌مووی پێوه‌ندیی به ئێمه‌وه وه‌ک کورد هه‌یه. هۆیه‌که‌شی ئه‌وه‌یه ئێمه‌ی کوردی ئێران تا ئه‌م کاتەش چاره‌سه‌ری کێشه‌ی خۆمان له چوارچێوه‌ی ئێراندا ده‌بینین جا ئه‌گه‌ر وایه ئێمه ناتوانین خەمسارد و بێته‌فاوت بین، بۆیه دوو ئه‌رکمان ده‌که‌وێته سه‌ر شان. یه‌که‌م ئه‌وه که له نێو خۆماندا، چ له نێوخۆی وڵات و چ له ده‌ره‌وه به دوای ئه‌وه‌دا بڕۆین که ئادره‌سێکی به‌هێز دروست بکه‌ین و ناوی ئادره‌سەکەش کوردی ئێران بێ. دووهه‌م ڕێکخستنی خۆمان له نێوخۆی وڵات و له ده‌ره‌وه‌ی وڵات له به‌رامبه‌ر کۆماری ئیسلامیدا.\nجه‌نابت زۆر جار باسی ئادره‌س ده‌که‌ی. بزووتنه‌وه‌ی سیاسیی کورد به پێشینه‌ی 75 ساڵ خه‌بات بۆ نه‌بووەته ئادره‌س؟\nوڵامه‌که‌ی زۆر ئاسانه. ئێستا له دنیادا نیزیک بە دووسه‌د وڵات هه‌یه که به‌شێک له‌وانه دوای شه‌ڕی دووهه‌می جیهانی دروست بوون. بۆیه ده‌ڵێم بوون به وڵات و میلله‌ت به ته‌ئکیده‌وه له‌وێدا ئادره‌س ده‌درێ که ئیراده‌ی ده‌وڵه‌ت دروستکردنت ده‌بێ یا ئیراده‌ی ڕزگاریی خۆت! له وڵاتانی ئه‌مریکای لاتین و له ئافریقا یا له خواره‌وه‌ی ئاسیاش چاویان لێ بکه‌ین. کاتی خۆی نه ده‌یانزانی دێموکراسی چییه و نه ده‌یانزانی فره‌حیزبی چییه و نه ده‌یانزانی ئه‌و چەمکانەی که پیوه‌ندییان به ماف و به‌و شتانه‌وه هه‌یه چ مانایه‌کیان هه‌یه؛ به‌ڵام به هه‌ر هۆیەک بوو توانییان ئه‌دره‌سێک دروست بکه‌ن. جا یا ئه‌فسه‌رێکی نیزامی کودیتای کردووه، یان سەرۆک عه‌شیره‌تێک خه‌ڵکه‌که‌ی کۆکردووه‌ته‌وه، یان ورده ورده که‌سیک بووه به سیمبۆلی نه‌ته‌وایه‌تی و، توانیویه‌تی خه‌ڵک له ده‌وری خۆی بهاڵێنێ. ئێستا له به‌ختی ڕه‌شی ئێمه، نه‌مانتوانی به وتەی ئه‌حمه‌دی خانی که به دوای «شا»یه‌کدا ده‌گه‌ڕا، کورد نه‌یتوانی ئه‌و شایه د‌روست بکا و هه‌موو که‌س له ده‌وری کۆ ببێتەوە. ئێمه که کاتی خۆی ئه‌وه‌مان بۆ نه‌کراوه، ئێستاش که‌وتووینه‌ته نێو کۆمه‌ڵێک مه‌قوولاتی جۆراوجۆر و ئەو بابەتانەش له ژیانی حیزبایه‌تی و له فره‌حیزبی و له دێموکراسی و له‌و چه‌مکانه‌دا خۆی پێناسه ده‌کا که هه‌موویان باشن بۆ ئیداره‌ی وڵات، به‌ڵام قه‌رار نییه هه‌موو ئه‌وانه له‌جێدا باش و به‌وه‌خت بن بۆ خه‌باتی میلله‌تێک که خه‌ریکی ڕزگارکردنی خۆیه‌تی، میلله‌تێک که له‌و کاته‌دا پتر له هه‌موو شتێک پێویستی به یه‌کڕه‌نگی و یه‌کده‌نگی هه‌یه.\nیه‌کێک له کێشه‌کانی ئێمه که بۆخۆمان وه‌ک کورد نه‌ماتوانیوه ببیین به ئادره‌س هۆیه‌که‌ی ئه‌وه‌یه حیزبی زۆرمان هه‌یه و هه‌ر حیزبه و به ڕبه و پێوانه‌ی خۆی چاو له دنیا ده‌کا. ده‌بینی ئه‌م حیزب یان ئه‌و حیزب چاو له سووڕه‌تی مه‌سئه‌له‌که ده‌کا و له نه‌تیجه‌گیرییه‌که‌یدا ئه‌گه‌ر حیزبه‌که‌ی خۆی به یه‌که‌م نه‌بینێ، مل نادا و ئاماده نابێ بۆ هیچ سازان و ڕێککەوتنێک. جا به‌داخه‌وه ئه‌وه گرفتێکی گه‌وه‌ره‌ی ئێمه‌یه، به‌ڵام ئێمه به قبووڵکردنی ئه‌و گرفته و واقعیاته‌ش هه‌ر ناچارین به دوای ڕێگاچاره‌یه‌کدا بڕۆین. ڕێگاچاره‌که‌ش له ڕوانگه‌ی منه‌وه ئه‌وه‌نده‌ی پێوه‌ندیی به نێوخۆی وڵات هه‌یه، «میلله‌تسازی» به مانا سیاسییه‌که‌یه‌تی له کوردستانی ئێراندا؛ که به یه‌که‌وه له شته هاوبه‌شه‌کاندا ئه‌وه‌نده یه‌کگرتوو و یه‌کده‌نگ بین که له هه‌موو فرەچەشنییه‌کانی کوردستانی ئێران کەڵک وەربگرین. هەروەها هەوڵدان بۆ یه‌کگرتوویی له‌نێو حیزبه‌کانی کوردستان که تا ئێستا به‌داخه‌وه جێبه‌جێ نه‌بووه.\nکاک خالید یانی جه‌نابت ده‌فه‌رمووی ئه‌م حیزب حیزبێنه و ئه‌وه‌ی ئێتستا به پلۆرالیزم ناو ده‌برێ زیانی به بزووتنه‌وه‌ی کورد گه‌یاندوه؟ یانی ئه‌مه له‌جیاتی ئه‌وه‌ی ده‌رفه‌ت بێ هه‌ڕه‌شه بووه؟\nئه‌من زۆر جار گوتوومە، ئەو بۆچوون و ئەو لێکدانەوەیەی کە دەڵێ ئه‌وه دێموکراسییە و ئازادییە و هەرکەس پێی خۆشە با حیزب دروست بکا و با هه‌موو جۆره حیزبێک هەبێ، ئه‌وه بە شتێکی زۆر خراپ دەزانم. ئه‌من پێموایە له ئێستادا فرەحیزبی ئاکامه‌که‌ی لەگەڵ یەک نەسازان و نەحاوانەوە و تمووحی دەسەڵاتە و له‌سه‌ر ئه‌ساسی زەرووره‌ت و پێداویستییه‌کانی کۆمەڵگه‌ی کوردستانی ئێران نییە؛ جا بۆیە ئەو فرەحیزبییە کە ئێستا ئێمە هەمانە لەسەر بنەمایەکی واقعی دروست نەبووە. هه‌ر بەو دەلیلە ئەوە کێشەکان دروست دەکا و لەو حاڵەتەدا حیزب و ڕێبەرانی حیزب زۆرتر وڵامده‌ری گلەیی و گازەندەی ئەندامانی خۆیانن تا ئەوەی کە پرسه‌کانی کۆمەڵگە چین و کۆمه‌ڵگه به کام ئاقاردا هه‌نگاو ده‌نێ. ئێمە هەموومان کەم و زۆر له‌و بازنه‌یه‌دا گیرمان کردووە، ئه‌گینا ئەو چه‌مکانه‌ی کە ئێستا ئێمە هەموومان ژێستیان پێوه دەگرین، زۆر دێموکراتین، ڕه‌چاوی ماف ده‌که‌ین، لە نێو حیزبەکانی ئێمەدا دێموکراسی هەیە و تەنانەت ئەندامی حیزب لە نێو حیزب و لە دەرەوەی حیزبیش هەرچی پێی خۆش بێ ده‌یڵێ، ئه‌وانه بەڕاستی قەواعیدی بازین له کۆمەڵگەدا، له ئیدارەکردنی وڵاتدا. بە گوێرەی قانوون تاک و کۆمەڵگە و ئۆرگانەکانی لەیەکتر دەپرسنەوە و بە دوای ڕێگاچارەکاندا دەگەڕێن.\nله ڕووداوه‌که‌ی مه‌ریواندا که چوار ژینگەپارێز گیانیان لە دەست دا، بینیمان هەر زوو کۆمەڵگە و شەقام ناوی شەهیدی لەسەر دانان و ئه‌مه دەنگدانەوەی زۆری لە نێوخۆی وڵات و تەنانەت دەرەوەشدا لێ که‌وته‌وه. ته‌نانه‌ت وای لێهات لە نێو حیزبەکەنیشدا بوو بە ڕکەبەرایەتی له‌سه‌ر خۆ به‌خاوه‌نکردنی. ئێمه ئێستا ئەو شێوە خەباتە لە ڕۆژهەڵاتی کوردستاندا ده‌بینین. خوێندنەوەی ئێوه بۆ ئەوە مەوزوعاتە چییە؟\nئێمە کە پێشمەرگەکانمان لە نێوخۆی وڵاتدا حزووریان دەبێ و کاتێ بۆ به‌رگری له خۆیان له‌و هێرشانه‌ی ده‌کرێته سه‌ریان شەهید دەبن، کۆمەڵگە زۆری پێ ناخۆش دەبێ و بە شێوازی جۆراوجۆر ئەوەندەی بتوانێ هاودەردی لەگەڵ ئێمە و بنەماڵەکانیان دەکا. چالاکانی مەدەنی و ژینگەش که لە مەریوان شەهید دەبن، کۆمەڵگە هەر بەو ئەرزش و بایەخانه ڕێز لەوان دەگرێ و لە بیریان ناکا و ئەوانیش دەبن بە فەخری ئەو میللەتە. ئەوەش دەرخەری ئەوەیە کە مەیدانی خەبات و تێکۆشانی ئێمە لە دژی کۆماری ئیسلامییه. ئەو قوربانییانەی کە ئیمە دەیدەین لەو خه‌باته‌دا، چ ئەوانەی زیندانین و ئێعدام دەکرێن، ئەوانەی له هەلومەرجێکی ناخۆشدا و له سه‌نگه‌ری خه‌بات له\nدژی ئه‌م ڕێژیمەدا ماونه‌ته‌وه، چ پیشمەرگە بێ و، چ ئەندامی حیزب بی له نێوخۆ و ده‌ره‌وه‌ی وڵات، چ ژینگەپاریز بێ و چالاکی مەدەنی؛ ئێمه هەموومان له یەک کەشتی داین، ئه‌ویش کەشتیی ڕزگارکردنی کورد لە کوردستانی ئیران و بە ئامانج گەیشتن و وه‌دیهێنانی مافه‌کانمانه.\nئه‌من هیوادارم ئەو ڕووداوانە ئەهەمیەتی کار و تێکۆشانی ئەو خەڵکە کە لە نێوخۆی وڵاتدا کار دەکه‌ن باش جێ بخا و، هیوادارم ئیمە له‌و خه‌باته فره‌ڕه‌هه‌ند و هه‌مه‌لایه‌نه‌یه‌دا ئاڵقه‌ی پێوەندی و لێکحاڵیبوون لەگەڵ یەک ببینینەوە. چ ئه‌وانه‌ی به‌هه‌ر هۆیه‌ک له وڵاتانی ئورووپایی و ئه‌مریکا و به گشتی له ده‌ره‌وه‌ی وڵاتدا ده‌ژین و باسی ئێران و داهاتووی ئێران و مافەکانی کورد ده‌که‌ن، چ ئه‌وانه‌ی لە نێوخۆی وڵاتدا هه‌ر ئه‌م ئامانجانه‌یان هه‌یه، چ ئه‌وانه‌ی له ڕیزی حیزبه سیاسییه‌کاندا له شێوەی پێشمەرگانه‌دا هه‌وڵی بۆ ده‌ده‌ن، ئێمە دەبێ خاڵی هاوبەشی هه‌موو ئەوانە بدۆزینه‌وه و کاریان له‌سه‌ر بکه‌ین. جاروبار بۆخۆم زۆر لەوە ناڕەحەت بووم کە خەڵکانێک هەلومەرجی چالاکانی مەدەنی و ژینگەپارێز و هەڵسووڕاوانی فەرهەنگی و ئەدەبی لە نێوخۆی وڵاتدا دەرک ناکەن، جاری وایە ئەرکی زۆر گەورەیان بۆ دادەنێن، یا جاری وایە دەرکی شەڕایتی ئەوان ناکەن و بەداخەوە ناو و ناتورەشیان لەسەر داناون. جا ئێمە ده‌بێ هەمووما یەکتر بەو جۆرەی کە هەین قبووڵ بکەین و ئەوەشمان لە بیر نەچێتەوە مەیدانی ئەسڵیی خەبات و تێکۆشانی کوردی ئێران دژی کۆماری ئیسلامییه و، پرسی ئەسڵیی ئێمه نەتەوەسازییه و جێخستنی خۆمانه. چونکی نازانین ئێران چیی لێ دێتەوە لە داهاتوودا و بۆ ئه‌وه‌ی لە سیناریۆ ناڕوونەکاندا نەدۆڕێین، ده‌بێ هه‌موومان پێکه‌وه له‌و مه‌یدانه‌دا به یه‌که‌وه کار بکه‌ین.\nکاک خالید کە مەوزووعێکی وەکوو ئەوەی مەریوان ڕوو ده‌دا، یەکڕیزی و یەکگرتوویی خەڵک ڕوون و به‌رچاوه، بە پێچەوانەش پەرش و بڵاویی حیزبەکانه که له‌چاو ده‌دا. خەڵک فێربووە شەقام بکاتە گۆڕەپانی داواکارییەکان و خۆ ئه‌گه‌ر لە هەر بەرپرسێکی حیزبیش بپرسین کەس خەباتی مەدەنی و جموجوڵی نێوخۆی وڵات ڕەت ناکاتەوە. ئەدی بۆ ئه‌مه نەبووه‌تە ستراتێژیی حیزبەکانی کوردستان؟\nبەشێک لە خەبات و تێکۆشانی ئێمە حیزبەکان لە ڕاستیدا بەرپەرچدانەوەیه بەرانبەر بە کۆماری ئیسلامی، یا کار له‌سه‌ر ڕووداوێکه کە دێتە پێشێ. خۆ ئەگەر ئەو ستراتیژییەی تۆ باسی ده‌که‌ی ببێته بنه‌مای کاری هاوبه‌شی هه‌موومان و پێناسه‌ی بکه‌ین و بە دوایدا بڕۆین، بۆ ئه‌وه ئێمە دەبێ تەعریفێکی دیکە لە ئێران، داهاتووی ئێران و پرسی کورد بکه‌ین. ئێمە حیزبەکان و ئه‌منیشی لەگەڵ بم وەک ئەندامی حیزبی دێموکراتی کوردستان، ڕەنگە بە ئەندازەی پێویست شەهامەتی ئەوەمان نەبووه به دووی ئه‌وه‌دا بڕۆین. جاروبار ئه‌من هەست دەکەم هەموومان نیگەرانین لە پێناسەیەکی دیکەی ئێران و داهاتووی ئێران و خەباتی مەدەنی لە نێوخۆی وڵات و ئەوە ڕێگره له‌به‌رده‌م ئەوەی کە تۆ بەرچاوڕوونیت هه‌بێ و بە دوای ستراتیژییەکی کۆنکرێتدا بڕۆی و کاری له‌سه‌ر بکه‌ی.\nحیزبەکان ده‌بێ هەمووی یەکگرتوو بن و لەسەر ئەو یەکگرتووییە گرێبه‌ست و کۆنتراکتیان له نێوان خۆیاندا هەبێ و دەبێ هەموو بەڕێوەی بەرن. مادام بەڕێوەیان برد، ئه‌وه ڕوحی ستراتیژی و ئەوەی کە لایەنی جۆراجۆر خۆی تیدا ببیننەوە، بەهێز دەکا؛ بەڵام ئەگەر ئەوە نەبوو هەر حیزبەی له‌هه‌ر چوارچێوه و مه‌یدانێکی کاری هاوبه‌شدا جارێ پێش هه‌موو شتێک له‌وه ده‌گه‌ڕێ بزانێ حیزبی خۆی چەندە ده‌توانێ دیار بێ و، ئه‌گه‌ر ئه‌وه نه‌بوو که‌مته‌رخه‌می ده‌کا له شته هاوبه‌شه‌کاندا. بۆیە دەڵیم ڕەنگە ئەو گلەییە لە حیزبی خۆشمان هەبێ و لە حیزبەکانی دیکەش هەبێ تا ئەو ڕووحه به‌هێز نەکەین، لە ڕاستیدا نە ئەو ئادرەسە بەقووەتە دروست دەبێ و نە پرۆسەی میللەتسازی بە مانا سیاسییەکەی پێ دەگرێ.\nکاک خالید پێناسەی نوێ لە ئێران یانی چی؟ مه‌به‌ستت چییه که ده‌فه‌رمووی پێناسەیەکی دیکە لە خەباتی کورد؟ ئایا کورد لەو شێوە خەبات و سیاسەته‌ی ئێستایدا هەڵەی کردووە؟\nله ڕواڵه‌تدا ئێمه هه‌موو ئێران و نیزامی سیاسیی زاڵ به‌سه‌ر ئه‌و وڵاته‌دا ده‌ناسین، ئێرانێک بە هەشتا میلیۆن حه‌شیمه‌ت و جۆره‌ها ئایین و ئایینزا و پێکهاته‌ی ڕه‌نگاوڕه‌نگ و، نیزامێکی سیاسی که لە ناوچەکەدا بۆ ڕزگارکردنی خۆی بە داوای کێشە دروستکردن بۆ خەڵکی دیکەدا ده‌گه‌ڕێ و داهات و سامانی خەڵکی ئیران بۆ ئه‌و مه‌به‌ستانه خه‌رج ده‌کا و خەڵکی ئێران برسی ڕادەگرێ. لە تەنیشت ئەوەشدا جموجۆڵی مەدەنی و چالاکیی مەدەنی و خەباتی مەدەنی هه‌یه و تەنانەت جاری وایە ناڕەزایەتی لە دۆخی ئابووری دەبێتە دروشمی سیاسی بە دژی نیزام و ده‌یباتە ژێر پرسیاریش. به‌ڵام خوێندنەوە نوێیەکە ئه‌وه‌یه که ئه‌و نیزامه سیاسییه ٤٠ ساڵە بەو سیاسەتانه‌ی هەر لە جێگای خۆیەتی. ئایا خوێندنەوەی ئێمە هەر ئەوە خوێندنەوەیەیە کە ٤٠ ساڵ پێش ئێستا کردوومانە؟ ئایا پێویستیی به گۆڕان و پێداچوونه‌وه نییه؟ بۆیە دەڵیم خوێندنەوەی نوێ، چونکی لە بۆچوون و لێکدانەوەی زۆربەی زۆری حیزبەکانی ئۆپۆزیسیونی ئێران ئەو خوێندنەوە نوێیەی نییە، چۆنکی هیچ شتێک لەوە خراپتر نییە حیزبێکی سیاسی، سیاسەت لە ژیانی ڕۆژانەی خەڵک جودا بکاته‌وه. بەشێکی بۆچوونی ئۆپۆزیسیۆنی ئێرانی ئەو دروشمانە بووە کە٤٠ ساڵە لە دژی کۆماری ئیسلامی دەیدا. له حاڵێکدا به‌شێک له‌وان له زۆر له واقعییه‌ته‌کانی کۆمه‌ڵگه‌ی خۆیان دوور بوون و لە تەواوی ئەو دەرفەتانەی کە هاتوونەته گۆڕێ، نەیانتوانی پردێکی بەهێز لە نێوان خۆیان و کۆمەڵگەدا دروست بکه‌ن. بۆیەشه سەرەڕای ئەوەی لە شەش_حەوت مانگی ڕابردوودا ئەو هەمووە مانگرتن و خۆپیشاندانە دێتە گۆڕی و ئێستاش ڕێگەوشوێنی دیار نییە، ئێستاش ئەو خەڵکە دەڵێن جمهووری ئیسلامی دەبێ بڕوا، بەڵام نازانن بڵێن که کێ بێ لە جیگای دابنیشێ؟ جا ئه‌من بەشێکی خوێندنەوەی تازە لەوەدا دەبینم که کۆمەڵگەی ئێران لە گۆڕانی به‌رده‌وام دایە، شعووری سیاسی دەچێتە سەرێ و وڵاتێکی خوێندەوارە و ئەوەندەی لە ئێران دەرچووی زانکۆ هەیە و بێکارن، لە هیچ جێگایەکی دنیا نییە، بۆیە هیوادارم هەموو حیزبەکان هەست بەوە بکەین کە کۆمەڵگە لە حاڵی پێشکەوتن و گۆڕان دایە. لەولاش گوتاری بەشێک لەو حیزبانە ئێستاش زۆر کۆنە، هەست دەکەم لەو کۆمەڵگەیە دوورن ئەوەیە دەڵێم، دەبێ خوێندنەوەیەکی نوێ بکرێ.\nلە مانگی بەفرانباری ساڵی ٩٦ وە ڕۆژ نییە لە ئێران خۆپیشاندان و مانگرتن نەبێ، بەڵام وەک دەبینین شیوەی ناڕەزایەتییەکان لە کوردستان جیاوازتر و سیاسییانەترە. ئەوە لە چییەوە سەرچاوە دەگرێ؟\nئه‌وه‌ی که کوردستان وه‌ک بەشەکانی دیکەی ئێران نییه، ئەوە هۆکارێکی تایبەتی و پاشخانی خەباتێکی دەیان ساڵەی لە پشتە. ئەوەی کە سه‌ره‌ڕای هه‌موو ئەم زوڵم و زۆری و بەئه‌منییه‌تیکردنی کوردستان، بەڵام که‌م و زۆر له چه‌ند ساڵی ڕابردوودا خه‌ڵکی کوردستان بە بیانووی جۆراوجۆر ڕژاونه‌ته سه‌ر شه‌قام و به جۆرێک قەیرانیان بۆ دەسەڵات ساز کردوە و نیشانیان داوه که ئێمه وا به ئاسانی له کۆماری ئیسلامی قبووڵ ناکه‌ین؛ ئه‌وه‌یان ده‌گه‌ڕێته‌وه سه‌ر فاکته‌ری خەباتی نەتەوایەتی و تایبه‌تمەندیی پرسی کورد لە ئێران. ئه‌گه‌ر ئێمه هەموومان و حیزبەکان بمانەوێ میلله‌تسازییه‌کی ده‌قیق لەسەر ئەو بزاوتە بکەین و له‌وه دا هه‌موو یه‌کگرتوو بین، ئەوە باشترین سه‌رمایه‌ی ئێمه‌یه بۆ داهاتوومان له هه‌موو حاڵه‌ته‌کاندا. لەبەر ئەوەی سه‌رمایه‌یه‌کمان هه‌یه میلله‌ت پێی داوین، ته‌بیعه‌تی کوردستان و سروشتی نیشتمانەکەمان پێی داوین، کوردایه‌تی پێی داوین، پێشمه‌رگایه‌تی پێی داوین که ڕیشه‌که‌ی ده‌چێته‌وه کۆماری کوردستان و ڕه‌ئیس جه‌مهووری کوردان پێشه‌وا قازی محه‌ممه‌د. ئێمه له‌و سه‌رمایه گه‌وره‌یه نه‌مانتوانیوە باش کەڵک وەربگرین.\nهه‌ر لەبەر کێشه‌ی حیزبی و ململانێ و نه‌بوونی ستراتێژی لە هاوکێشە ناڕوونەکاندا. به‌ڵام دیسان ئێمه ده‌کرێ ئاشته‌واییه‌ک بکه‌ین لەنێوان حیزبه‌کان و کۆمه‌ڵگه‌ی کوردستاندا. کە دەڵێم ئاشته‌وایی بەو مانایە نییە کە بڵێم کێشه له گۆڕێدا هه‌یه، به‌ڵام حه‌ق وایه ئێمه‌ش ئاوڕێکی دی بده‌ینه‌وه لەوەی کە له کوردستانی ئێران و له ڕوژهه‌ڵاتی کوردستاندا ده‌گوزه‌رێ. خه‌ڵک دێنه مه‌یدان بەڵام به‌شێک له ئێمه به جیدیمان نه‌گرتووە، به‌شێک له حیزبه‌کان گیریان کردووە له هێندێک حەماسه‌ت و نۆستالژی و ڕابردووی حیزبی و خه‌بات و فیداکاریی خۆیان کە دەبێ لەوانە تێپەڕین و بە کار لەسەر ئەم که‌مایسییانە بکەین کە لە پروسه‌ی میلله‌تسازیی خۆماندا هەستیان پێ دەکەین.\nلایەنە سیاسییەکان نەیانتوانیوە ئەو پێناسە نوێیە بکەن کە ئێوە مەبەستتانە؟ یا نایانهەوێ؟\nبه بڕوای من هه‌ردووکیان. سیاسه‌ت هه‌موی هه‌وڵه بۆ ده‌سه‌ڵات و هه‌ر حیزبێک که دروست ده‌بێ هه‌وڵ ده‌دا بۆخۆی ده‌سه‌ڵاتی هه‌بێ له کۆمه‌لگەدا و، ته‌نانه‌ت له حیزبیشدا ئه‌وانه‌ی دێن بۆ حیزباته‌تی به‌شی زۆری هه‌وڵ ده‌ده‌ن ده‌سه‌ڵاتیان هه‌بێ. ئه‌وه یاسا و قانوونی گەمەی سیاسه‌ته و حاشای لێ ناکرێ. به بڕوای من بۆچوونێک هه‌یه له نێو حیزبه‌کاندا به‌تایبه‌ت له نێو هێندێک لە خەڵکانی دانیشتووی ئورووپا و دنیای دەرەوە، هه‌ست ده‌که‌م نیگه‌رانن له‌وه‌ی که ئه‌گه‌ر‌چالاکی و جمۆجوڵی مه‌ده‌نی، خه‌باتی مه‌ده‌نی و تێکۆشان له نێو خۆی وڵات خۆ ڕێک بخا و خۆی وەگەڕ بخا، کەسایەتیی جۆراوجۆر له کوردستانی ئێران دژی کۆماری ئیسلامی له‌وێ دروست ببن. هێندێک له‌وانه نیگه‌رانن که جێگای بگرنەوە و ئه‌وه‌ش تایبه‌ت به ئێمه‌ی کوردی کوردستانی ئێران نه‌بووه، له زۆربه‌ی ئەو جووڵانه‌وانه‌ی که شه‌ڕی چه‌کدارییان تێدا بووه ئه‌و کێشەیە هه‌بووە. بۆ نموونه له قه‌زییه‌ی فه‌له‌ستیندا. ئەوان هه‌شت، نۆ، ده حیزبی به‌ربڵاویان هه‌بوو و کاتێک لە نێو خۆیاندا کێشە و ململانێیان هەبوو، لەو کاتەدا له ئیسڕاییل، له ناوچە فەلەستینییه‌کاندا «ئینتیفازه» وەڕێ خرا و، ئەوە منداڵه‌کان و خه‌ڵک بوون له شه‌قامه‌کاندا به‌ردیان به تانکه‌کانی ئیسڕاییل داده‌دا.\nئینتفازه وای کرد و بوو به مه‌سئه‌له‌یه‌ک کە ته‌نانه‌ت له بواری نێوده‌وڵه‌تیشدا ورده ورده هاتە نێو هاوکێشەکە بۆ ئه‌وه‌ی ببێ به پارتنه‌رێک له چاره‌سه‌ری کێشه‌ی فه‌له‌ستین و ئیسڕاییلدا. ئەوە له جووڵانه‌وه‌کانی چه‌کداری ئه‌مریکای لاتینشدا بووه، له نێو ئێمه‌ی کوردیشدا بووه له نێو تامیله‌کانیشدا و له ئه‌فریقاشدا بووه. بۆیه زور جار کاتێک جموجوڵ و جووڵانه‌وه‌یەک و خه‌بات و تێکۆشانێک له نێوخۆی وڵات به‌شێوه‌یەکی دیکه ده‌یهه‌وێ سه‌رهه‌ڵ بدا و که‌سایه‌تی و شه‌خسیه‌ت بۆ خۆی په‌یدا بکا، هیچ سه‌یر نییه لایه‌نێک یا حیزبێک هەست بکا ئیدی ورده‌ورده ئه‌و له بیر ده‌چێته‌وە و وڵامده‌ر نه‌بووه و ئه‌وه جیگای ده‌گیرێته‌وه. ئەمن پێم وایه ئه‌و ئێحساسه هه‌یه و من بو خۆم هه‌ستم پێ کردوه. به تایبه‌ت له دنیای مه‌جازیدا خه‌ڵکم بینیوه له ئورووپا و ئه‌مریکا دانیشتوه‌وە و قسه‌ی زۆر خه‌راپ به چالاکانی مه‌ده‌نی له‌نێو خۆی وڵات ده‌ڵێ که من ده‌زانم ئه‌و خەڵکە لە نێوخۆ چ ده‌کێشن بۆ ئه‌وه‌ی  ده‌نگی کورد به‌رز بکه‌نه‌وه، کۆماری ئیسلامی به چالش بکێشن و له لانیکەمی دەرفەتەکان که‌ڵک وه‌ر بگرن.\nکاک خالید کورد کەمی خەبات نەکردووە لە ئێراندا. سەرۆککۆماری ئێعدام کراوە، لە شێوەی ئێستادا پتر لە حەوت دەیەیە خەبات دەکا. بەشداریی شۆڕشی 57ی کردووە، دوایە بە هەزاران شەهیدی داوە، لە سەنگەری خەباتدا هەر ماوە. ئەدی بۆ لە ڕوانگەی نێونەتەوەییەوە نەخراوەتە نێو معادلاتەوە؟\nیه‌که‌م؛ ئێمه ده‌بێ لە معادلاتی نێوده‌وڵه‌تیدا پێش هەموو شتێک باش لە ئەساسی پێوەندییە نێوده‌وڵه‌تییەکان تێ بگه‌یین. پێوەندیی نێوان دەوڵەتان و لایەنە نێودەوڵەتییەکان له‌سه‌ر عاتیفە و خه‌یاڵ دانه‌مه‌زراوه، بەڵکوو له‌سه‌ر به‌رژه‌وه‌ندییە پێناسە دەکرێ. هه‌م واشینگتۆن و هه‌م چین و هه‌م ڕووسیه و هه‌م ئورووپا کێشه‌یان له‌گه‌ڵ ئێران هەیە و هەرکامەشیان به‌دوای به‌رژه‌وه‌ندیی خۆیاندا ده‌گه‌ڕێن. ئەوان به‌دوای به‌رژه‌وه‌ندیی ئێمه‌دا ناگه‌ڕێن، به‌ڵام ئێمه به خوێندنه‌وه‌یه‌کی ده‌قیق له‌وه‌دا ده‌توانینن ببین به پارتنێر. ده‌توانین پێیان بڵێین معادلەیەک هه‌یه له ئێراندا و ئه‌گه‌ر ئێوە دەتانه‌وێ پرسێک ببەنە پێشێ، نابێ کورد نادیده بگرن. بەڵام بۆ ئه‌وه‌ی ببین بەو فاکتورە کورد و حیزبه‌کانی کورد دەبێ یه‌کگرتوو بین.\nدوویە‌م، ئه‌وه‌ی لە نێوخۆی وڵات ئه‌و جموجوڵه مه‌ده‌نییه هه‌یه دەبێ کەلک لەویش وەربگرین و بڵێین ئێمه‌ی کورد هه‌م له نێوخۆی وڵات هه‌ین و حزوورمان هه‌یه و هه‌میش له ده‌ره‌وه هه‌ین. جا ته‌بیعه‌ته‌ن ئه‌گه‌ر ئاوا بۆ مه‌سئه‌له‌که بچین ئێمه دێینە نێو گه‌مه‌که. بەڵام جیاواز له‌وه لە ئێستاشدا که ئێران بەرەوڕووی قەیرانێکی قووڵی ئابووری و ناوچه‌یی و ئه‌منیه‌تی بووەتەوە له‌گه‌ڵ ئه‌مریکا و له‌گه‌ڵ دنیای ده‌ره‌وه، پرسی کورد له ئێران وه‌ک شتێکی جیاواز له تەواوەتیی ئێراندا نابیندرێ. ئەوان ئێران وه‌ک یەکەیەکی سیاسی چاو لێ ده‌که‌ن که هه‌موو ئەو جۆراوجۆرییانەی تێدایە و مادام وه‌ک واحیدێکی سیاسیی چاو لێ ده‌که‌ن، هه‌وڵی ئێمه‌ش ده‌بێ ئه‌وه بێ لەگەڵ ئوپوزسیۆنی ئێرانی په‌یوه‌ندیمان خۆش بێ و قه‌ناعه‌تیان پێ بێنین تا له‌سه‌ر ئه‌ساسی ته‌وافوق بیر لە ئێرانی داهاتوو بکەینەوە. بۆخوشمان وه‌ک کورد دەبێ له شوێنه‌کان دیار بین و بڵێین که ئه‌گه‌ر ئێوه هه‌ر به‌رنامه‌یه‌کتان بۆ داهاتووی  ئێمە و ئێران هه‌بێ، ناتوانن ئێمەی کورد نادیده بگرن. ڕاستە ئێران ئێستا لە ڕۆژەڤ دایە، به‌ڵام دیسان ده‌ڵێم  ئوپۆزیسیون بوون هونه‌ر نییە، بەڵکوو بوون به ئاڵتێرناتیڤ هونه‌ره. ڕه‌نگه کێشه‌ی ئێران و دنیای ده‌ره‌وه و، خه‌بات و تێکۆشانی خه‌ڵک له نێۆخوی وڵات ماوەیەکی زۆری دیکەش بخایەنێ، به‌ڵام مادام ئه‌دره‌سێک نه‌بێ و که‌سێک نه‌بێ جێگه‌ی بگرێته‌وه، ئه‌و بشێوی و به‌ربڵاوییه هەر درێژەی دەبێ.\nبه‌هه‌ر حاڵ لە ئێستادا زه‌مینه‌ی زۆر هه‌یه بۆ ئێمه‌ی کورد لە نێوخۆ و دەرەوەی وڵات که هه‌مومان بتوانین پرسی خۆمان بێنینه گوڕێ و ببین به فاکتەرێک بۆ ئه‌وه‌ی لە ئەگەری سێناریۆ ناڕونوه‌کانی داهاتوی ئێران کە ده‌ڕوخێ یا ناڕوخێ، ده‌گوڕێ یا ناگوڕێ، ده‌شێوێ یا ناشێوێ، ئێمه‌ی کوردی ئێران براوه بین و زه‌ره‌ر نەکەین.\nکاک خالید سپاس بۆ کات تەرخان کردنت بۆ ئەم وتووێژە\nسپاس بۆ جەنابیشت


ئاماری هه‌موو كۆچبه‌ره كورده‌كانی یه‌خته نوقووم بووه‌كه‌ی یۆنان | Pishti News\nدوو شه‌ممه, 18 كانونی دووه‌م 2021\nپاكستانیه‌ك هه‌وڵی ده‌ستدرێژی كردنه سه‌ر منداڵێكی 5 ساڵانی یۆنانیدا\nبه‌ڤیدیۆ: له سه‌ر ده‌نگی گوێز شكاندن توركێك په‌نابه‌رێكی كوردی له توركیا كوشت\nیۆنان سنوری وشكانی خۆی له گه‌ڵ توركیا تووندتر ده‌كات\nچۆن ده‌توانن ئه‌وراقه‌كانتان به شێوه‌یه‌كی ئۆنلاین درێژ بكه‌نه‌وه\nبه‌ریتانیا له دوای چوونه ده‌ره‌وه‌ی له یه‌كێتی ئه‌وروپا، په‌نابه‌ره‌كانی دیپۆرت ده‌كاته‌وه (؟)\nهەولێر.. بەهۆی شەڕەتەقەوە ٢کەس کوژران\nبه‌وێنه و ڤیدیۆ: سه‌دان كۆچبه‌ر له بۆسنا به‌هۆی به‌فر بارینه‌وه ژیانیان له مه‌ترسیدایه\nپه‌ڕه‌ی سه‌ره‌کی/په‌نابه‌ران/ئاماری هه‌موو كۆچبه‌ره كورده‌كانی یه‌خته نوقووم بووه‌كه‌ی یۆنان\nPishtiwan Jaf Follow on Twitter Send an email 2020/01/16\n10,330 1 خوله‌ک\nدوای ئه‌وی تیمی ڕۆژنامه‌وانی پشتی-نیوز هه‌موو ئاماره‌كانی له لایه‌ن پۆلیسی ده‌ریاوانی یۆنان و نه‌خۆشخانه‌ی ناوچه‌ی پرێڤێزا و پزیشكی دادوه‌ری كۆ كرده‌وه، به پێویستمان زانی وێنه و ناوی به‌شێكتان بۆ بڵاو بكه‌ینه‌وه.\nله نێو یه‌خته‌كه‌دا 53 كۆچبه‌ر بوون.\n21 كۆچبه‌ر ڕزگار كران كه له نێویاندا 4 سه‌رنشیانیان كورد بوون\nشاهین عه‌باسی (خه‌ڵكی ڕۆژهه‌ڵاتی كوردستان)\nهێزی ده‌ریاوانی یۆنان 12 ته‌رمی هێنا ده‌ره‌وه كه له نێویاندا 5 كورد بوون.\nییوسف یاخود محمه‌د بابه‌كرد، كوری خاتو خه‌نزاد له دایكبووی 19/04/1999\nڕێبین محمد، كوری عه‌باس و حه‌بیبه له دایكبووی خ 01/02/1995\nسه‌ركار بارام، كوڕی ڕه‌حمان یاخود نه‌وشیروان و جیهان یاخود دلوستان، له دایكبووی 20/03/1997\nسیڤه‌ر ستار، كوڕی سه‌ردار و مریام له دایكبووی 30/08/1998\n(به داوای لێبوردنه‌وه لێمان داوا كراوه ئە‌م ناوە ئاشكرای نه‌كه‌ین، وه‌ك ڕێزێك بۆ خانه‌واده‌كه‌ی)\nله كۆی 53 كۆجبه‌ر تا ئێستا 33 كۆچبه‌ر دۆزراونه‌ته‌وه و 20 كۆچبه‌ر هێشتا نادیارن و له لیستی وونبووه‌كاندان، واته ئه‌وانیش گیانیان له ده‌ست داوه به‌ڵام هێشتا ته‌رمه‌كانیان نه‌دۆزراونه‌ته‌وه. زۆرینه‌شیان كوردن.\nزانكۆ لوقمان له دایكبووی 08/04/2000 خه‌ڵكی قه‌ڵادزێ\nمحمد ئه‌حمه‌د عایز له دایكبووی 08/10/1998\nدیاری سابیر پیرۆت خه‌ڵكی پیره‌مه‌گرون له دایكبووی 15/12/1996\nشوان حه‌مه‌ده‌مین پیرۆت\nخه‌ڵات ڕه‌مه‌زان عه‌بدولحه‌كیم له دایكبووی 09/12/1992\nنه‌به‌ز ئه‌بوبه‌كرد مه‌جید\nئه‌حمه‌د عومه‌ر محمه‌د له دایكبووی 01/01/1995\nئاراس عه‌لی محمد له دایكبووی 02/12/1989\nمحمد قادر له دایكبووی 17/01/1999\nئاسۆ عه‌لی كاكل خه‌لكی كه‌ركوك\nشاكر ڕه‌سول بایز\nمحمد عه‌لی یاخود محمود ده‌شتێوی یاخود محمود ئالانی\nشیروان ئه‌حمه‌د عه‌بدولقادر\nپشتیوان ئه‌بوبه‌كرد ئه‌حمد\n53 كۆچبه‌ر له یه‌ختێكدا په‌نابه‌ره كورده‌كانی یۆنان یه‌خته نوقووم بووه‌كه‌ی یۆنان یۆنان\nفه‌ڕه‌نسا: 23 كه‌س به تۆمه‌تی قاچاخچێتی ده‌ستگیر كران كه زۆرینه‌یان كوردن\nكه‌نه‌دا پێویستی به 1 ملیۆن كۆچبه‌ره\nبه‌ڤیدیۆ: 80 كۆچبه‌ر له ناو بارهه‌ڵگرێكدا ده‌ستگیر كران\nبه‌ڤیدیۆ: كه‌مپه نوێكه‌ی باكوری یۆنان\nیۆنان: 117 په‌نابه‌ر ڕه‌وانه‌ی ئه‌ڵمانیا كران\nئه‌رشیف مانگێک دیاری بکه كانونی دووه‌م 2021 (8) كانونی یه‌كه‌م 2020 (29) تشرینی دووه‌م 2020 (26) تشرینی یه‌كه‌م 2020 (18) ئه‌یلول 2020 (28) ئاب 2020 (23) ته‌مموز 2020 (26) حوزه‌یران 2020 (23) ئایار 2020 (33) نیسان 2020 (35) ئازار 2020 (33) شوبات 2020 (22) كانونی دووه‌م 2020 (27) كانونی یه‌كه‌م 2019 (21) تشرینی دووه‌م 2019 (27) تشرینی یه‌كه‌م 2019 (27) ئه‌یلول 2019 (25) ئاب 2019 (19) ته‌مموز 2019 (19) حوزه‌یران 2019 (10) ئایار 2019 (10) نیسان 2019 (16) ئازار 2019 (24) شوبات 2019 (40) كانونی دووه‌م 2019 (57) كانونی یه‌كه‌م 2018 (75) تشرینی دووه‌م 2018 (38) تشرینی یه‌كه‌م 2018 (29) ئه‌یلول 2018 (29) ئاب 2018 (13) ته‌مموز 2018 (14) حوزه‌یران 2018 (13) ئایار 2018 (13) نیسان 2018 (26) ئازار 2018 (8) شوبات 2018 (13) كانونی دووه‌م 2018 (13) كانونی یه‌كه‌م 2017 (36) تشرینی دووه‌م 2017 (62) تشرینی یه‌كه‌م 2017 (98) ئه‌یلول 2017 (42)


کوردیپێدیا - تورکیا لەریزی پێشەوەی خراپترین وڵاتانی جیهانە بۆ سەروەری یاسا\n📊 تورکیا لەریزی پێشەوەی خراپترین وڵاتانی جیهانە بۆ سەروەری یاسا | پۆل: ئامار و راپرسی | زمانی بابەت: 🏳 کوردیی ناوەڕاست\nتورکیا لەریزی پێشەوەی خراپترین وڵاتانی جیهانە بۆ سەروەری یاسا\nبەگوێرەی راپۆرتی ساڵانەی رێکخراوی (پرۆژەی دادی جیهانی) تورکیا لەروی سەروەری یاساوە پاشەکشەیەکی گەورەی کردوە.\nئەو رێکخراوە سەربەخۆیە کە بارەگای سەرەکی لە ئەمریکایە و ساڵانە ریزبەندی ئەو وڵاتانە بڵاو دەکاتەوە کە یاسا تێیاندا سەروەرە و بە گوێرەی ئەو ریزبەندیەی بۆ سالی 2017-2018 ئەنجام دراوە تورکیا دوو پلە پاشەکشەی کردوە.\nلەو ریزبەندیەدا لە کۆی 113 وڵات کە سەروەری یاسا تێیاندا پارێزراوە تورکیا دابەزیوە بۆ ژمارە 101.\nراپۆرتەکە پەردەی لەسەر ئەوە هەڵداوەتەوە کە لەوەتەی یاسای باری نائاسایی لەدوای کودەتاکەی 2016ەوە بەسەر وڵاتدا سەپێندراوە سەروەری یاسا بەشێوەیەکی بەچاو پیشێل دەکرێت.\nپێشتریش لە راپۆرتێکدا کە خانەی ئازادی بڵاوی کردبۆوە پێگەی تورکیای بە (نائازاد) لەقەڵەم دابوو.\nبەگوێرەی راپۆرتەکەی پرۆژەی دادی جیهانی وڵاتی دانیمارک پلەی یەکەمی هەیە لەڕوی سەروەری یاساوە و بەدواشیدا نەرویج و فینلەندا و سوید دێت.\nهەر بەگوێرەی راپۆرتەکە تورکیا پلە 101ە و لە روی سەروەری یاساوە لە بەنگلادیش و میسر و ئەفغانستان باشترە.\n➕ ئەم بابەتە لەلایەن: (هاوڕێ باخەوان)ەوە لە: Feb 2 2018 8:14PM تۆمارکراوە\n👁 ئەم بابەتە 2,642 جار بینراوە\n📷 فایلی وێنە 1.0.1 58 KB Feb 2 2018 8:15PM هاوڕێ باخەوان


له‌گه‌ڵ ڕووداوه‌کاندا: هه‌ولێر و به‌غدا ڕێکده‌که‌ون\nبه‌غدا و هه‌ولێر ڕێکه‌وتوون له‌سه‌ر هه‌نارده‌کردنی نه‌وت و به‌شه بودجه‌ی هه‌رێمی کوردستانی عێراقیش.\nبه‌ڵام له‌وه‌تای ساڵی 2003 وه کورد له‌گه‌ڵ به‌غدادا له دانوستاندندایه بۆ وه‌رگرتنه‌وه‌ی وه‌ڵامێکی پۆزه‌تیڤانه‌ی حکومه‌تی نێوه‌ندی سه‌باره‌ت به‌و داوایانه‌ی کورد هه‌یه‌تی له عێراقدا.\nپه‌یوه‌ندیه‌کانی نێوان هه‌رێم و به‌غدا به گه‌لێک هه‌ڵکشان و داکشاندا ڕۆیشتوون، له‌و سه‌روه‌ختانه‌ی ئه‌م په‌یوه‌ندیانه له‌وپه‌ڕی گه‌رم و گوڕیدا بوون هیچ یه‌کێک له کێشه هه‌ڵپه‌سێردراوه‌کانی نێوان به‌غدا و هه‌ولێر یه‌کلایی نه‌کراونه‌ته‌وه.\nڤیان مه‌جید فه‌ره‌ج، نوسه‌ر و شیکه‌ره‌وه‌ی سیاسی\nنه‌وت هۆکاری سه‌ره‌کی پشێویه‌کان و ئاڵۆزیه‌کانی هه‌ردوو لا بووه و گه‌یشته ئه‌و ئاسته‌ی هێز به‌رامبه‌ر یه‌ک ڕاگیرا. ڕاگه‌یاندنی قورس به‌رامبه‌ر یه‌ک ده‌دران، ناو و نازناوی سه‌یر و سه‌مه‌ره له یه‌ک ده‌نران وه‌ک ئه‌وه‌ی هه‌رگیز هیچ دۆستایه‌تیه‌ک له نێوانیاندا نه‌بووبێت.\nکورد له عێراق سور بوو له‌سه‌ر داواکه‌ی خۆی بۆ فرۆشتنی سه‌ربه‌خۆیانه‌ی نه‌وت، به‌غداش پێی داده‌گرت و ده‌یگووت نه‌بووه و نابێت.\nئێستا هه‌ردوولا ڕێکه‌وتوون، کورد له ڕێی به‌غداوه نه‌وت بفرۆشێت و حکومه‌تی نێوه‌ندیش بودجه‌ی هه‌رێم دابین بکات.\nپرسیار گه‌ل زۆرن، له‌وانه؛ ئه‌مجاره‌یان چ متمانه‌یه‌ک هه‌یه ئه‌م ڕێکه‌وتنه درێژه بکێشێت و ببێته سه‌ره‌تایه‌ک بۆ ڕه‌واندنه‌وه‌ی قه‌یرانه‌کان و ڕه‌خساندنی زه‌مینه‌یه‌ک بۆ ئاینده‌یه‌کی ڕوون له نێوانیاندا؟\nئایا ده‌کرێت ئه‌م ڕێکه‌وتنه له ڕه‌هه‌ندی سیاسیه‌وه سه‌یر بکرێت یان هه‌ر ته‌نها ڕێکه‌وتنێکه له چوارچێوه‌یه‌کی ئابووریدا؟\nئێستا هه‌رێم هه‌نارده‌کردنی نه‌وت له ڕێی به‌غداوه ده‌کات، ئه‌ی دۆسێی سه‌ربه‌خۆیی ئابووری هه‌رێم چیی به‌سه‌ر دێت؟\nکاتێک هه‌رێم به هه‌نارده‌کردنی نه‌وت له ڕێی به‌غداوه قایل ده‌بێت، جێی خۆیه‌تی بپرسین که‌واته ئه‌م هه‌موو گێرمه و کێشانه‌ی پێشتر له پای چیدا بوون، به تایبه‌تی گه‌یشته ئه‌وه‌ی پێشمه‌رگه و له‌شکری عێراق به‌رامبه‌ر یه‌ک وه‌ستانه‌وه؟!\nڤیان مه‌جید فه‌ره‌ج، نوسه‌ر و شیکه‌ره‌وه‌ی سیاسی وه‌ڵامی ئه‌م پرسیارانه و پرسیاره‌کانی ئێوه‌ی ئازیزیش ده‌داته‌وه له به‌رنامه‌ی "له‌گه‌ڵ ڕووداوه‌کاندا":\nله‌گه‌ڵ ڕووداوه‌کاندا: هولێر و به‌غدا ڕێکده‌که‌ون


👁 ئەڤ بابەتە 4,888 جار هاتیە دیتن\n- تا مارت: داگیرکردنی نێوچەکانی هەمەدان و کرماشان [ زێدە... 👁] ✖ ✖ ✖ 0 0 ✔ 74% ✍ هـ.ب. 30-8-2010 11:19:34\n📅 00-04-1916 رێکەوت و رووداو\n- تا کۆتایی دیسەمبەری 918، بەهۆی جەنگی جیهانیی یەک [ زێدە... 👁] ✖ ✖ ✖ 0 0 ✔ 68% ✍ هـ.ب. 30-8-2010 11:19:34\n📅 00-06-1917 رێکەوت و رووداو\n👁 ئەڤ بابەتە 4,456 جار هاتیە دیتن\n- رووسەکان زاخارچفکۆیان ناردە نێوچەکانی خوارووی خۆ [ زێدە... 👁] ✖ ✖ ✖ 0 0 ✔ 68% ✍ هـ.ب. 30-8-2010 11:19:34\n👁 ئەڤ بابەتە 10,060 جار هاتیە دیتن\n- تورکەکان نێوچەکانی خوی و ورمێ و کرماشانیان داگیر [ زێدە... 👁] ✖ ✖ ✖ 0 0 ✔ 74% ✍ هـ.ب. 30-8-2010 11:19:34\n👁 ئەڤ بابەتە 12,128 جار هاتیە دیتن\n📅 00-12-1917 رێکەوت و رووداو\n- داگیرکردنی خانەقین لەلایەن ئینگلیزەکانەوە. [ زێدە... 👁] ✖ ✖ ✖ 0 0 ✔ 68% ✍ هـ.ب. 30-8-2010 11:19:34\n👁 ئەڤ بابەتە 13,937 جار هاتیە دیتن


دواین زانیاری لەسەر کادیرە ئازاد نەکراوەکانی یەکێتی – Standard Kurd\nدواین زانیاری لەسەر کادیرە ئازاد نەکراوەکانی یەکێتی\nلەلایەن ستاندار Posted on كانونی دووه‌م 7, 2019 1081 جار بینراوە 0 سەرنج\nبەپێی زانیاریەکانی ستاندەر کەلە سەرچاوەیەکەوە دەستی کەوتووە کادیرە ئازاد نەکراوەکانی یەکێتی تاکو ئەوڕۆ لەنێو زیندانی تاکەکەسی بوونە و ئاگایان لە هیچ دەنگوباسێکی ئەو دوایانە نەبووە و ئەوڕۆ دوای ئەوەی لەزیندانی تاکەکەسی هێنراونەتە دەرەوە بۆ ماوەیەک چاویان بەکەسوکاریان کەوتووە.\nجێگای باسە پێشتر ستاندەر ناوی دوو لەو کادیرەی یەکێتی بڵاوکردەوە کە تاکو ئێستا ئازاد نەکراون کە بریتین لە “غانم صباح و نادر سەفر” کە ئازادنەکردنی ئەو کادیرانەی یەکێتی وایکردووە زۆرێک لەسەرکردەکانی یەکێتی لەڕێکەوتنەکە ناڕازیبن.\nبڵاوکراوەی پێشووجۆن بۆڵتن راوێژکاری ئاسایشی نیشتمانی ئەمریکا بەپەیامێکی گرینگەوە سەردانی تورکیا دەکات\nبڵاوکراوەی نوێتربەپەلە: جارێکی تر کۆبونەوەی پارتی و یەکێتی دواخرا\nPosted on ئایار 25, 2019 0 949\nPosted on ئایار 29, 2019 0 563\nPosted on حوزه‌یران 3, 2019 حوزه‌یران 3, 2019 0 327\nPosted on حوزه‌یران 9, 2019 0 171\nسڵاو له مورسی به‌ڵام..\nPosted on حوزه‌یران 17, 2019 0 477


✌ عەبدوڵڵا سەلمان ئەحمەد عەبدوڵڵا دۆسکی | پۆل: شەهیدان | زمانی بابەت: 🏳 کوردیی ناوەڕاست\n(1948/ هەولێرهەولێر - دیانا – پ. د. ک)، لە رۆژی (15-01-1983)دا گیراوە و لە ڕێکەوتی (27-01-1985)دا لە زیندانی ئەبوغرێب لە سێدارە دراوە.\n✍ ئەم بابەتە بۆ دواجار لەلایەن: (رۆژ هەژار)ەوە لە: Jan 14 2022 8:52PM باشترکراوە


لاوکێ بۆ شاری داماو - یان - روایه‌تێ له کاتی کاره‌سات / سه‌ید سمایل سه‌ید شوکری - piranshahrrudaw | piranshahrrudaw\nانتشار : اسفند 16, 1398 - 20:27\nهه‌موو فه‌سڵ فه‌سڵی خوانه، راست له‌م وه‌رزه‌دا یانی (رۆژی ۱۷ ی ره‌شه‌مه‌ی ساڵی ۱۳۶۳ی هه‌تاوی) عه‌فله‌قی دڵڕه‌ش قینی خۆی به سه‌ر خه‌ڵکی بێ تاوانی شاری پیرانشاردا رشت.\nراست له‌و سه‌روبه‌نده‌ی که وه‌رزی زستان روو له نه‌مان بوو، چله‌ی گه‌وره و چووکه فه‌وتا بوون و شینی خوشکێ بۆ برایان له گۆڕێ بوو و شینی به‌سه‌ر سێ شه‌شان دا دابه‌شیبوو، خه‌ڵکی ئه‌م شاره‌ش تووشی شینی ئازیزانیان بوون و له شین بێبه‌ش نه‌بوون.\nهه‌ر چه‌ند مانگی دوایی زستان مانگی له که‌می دانی هه‌موو شته، مانگی بێ ئه‌نوایی، مانگی تلیسانه‌وه، مانگی بێ زه‌وادی بێ زه‌مهه‌ڕی، مانگی بێ تفاقی و که‌له‌لایی و مانگی بێده‌ره‌تانی و مانگی…. ئه‌مانه‌ش هه‌ر یه‌که‌ی بۆ خۆی هه‌ڕه‌شه و مه‌ترسیه‌کن بۆ سه‌ر گیانی مرۆڤ، ئه‌ویش بۆ مرۆڤێکی که جیرانی قه‌ندیل بێ، دوو قاته.\nله‌گه‌ڵ ئه‌مه‌ش شنه‌ی نه‌رمی بای وه‌عده هێور هێور هه‌موو لایه‌کی ده‌گرته‌وه و وه‌عده‌ی سه‌رکه‌وتن و مزگێنی رزگاری بۆ هه‌موو لایه‌ک ده‌برد. رۆژ له‌گه‌ڵ رۆژ کووره‌ی ده‌روونی زه‌وی گه‌رمتر و بڕوا و ئیمانی قایمتر ده‌بوو و زه‌خت و زۆری هه‌ره‌سی به گیانی سه‌رما و سه‌خڵه‌ت هه‌ڵدێنا و گریانی له ژێره‌وه‌ی به‌فر، ئاوه‌چۆڕه و جۆباری وه‌رێ ده‌خست و وره و ئومێدێک ده‌رسکا. به هۆی ئه‌زموون و میژوو له ده‌لاقه‌ی رووپه‌ڕی چاخی رابردوو تروسکه‌ی هیوا به داهاتوو، هه‌نگاو و به‌ره‌و پێشنان، به‌ره‌و دوا رۆژ، به‌ره‌و به‌هار، به‌ره‌و هه‌تاو، به‌ره‌و بوژانه‌وه و ئازادی له دڵی خه‌ڵکدا چه‌که‌ره‌ی دابوو. باش ده‌یانزانی زووڵم و زۆری سه‌رما، شه‌وی ره‌ش و ئه‌نگوسته‌چاو، تۆف و به‌ندی به‌ندیخانه‌ی خاوه‌نی زۆر روو له کزییه و کۆتایی دێ، زووڵم و سه‌ره‌ڕۆیی له‌بن دێ و سه‌خڵه‌ت و سه‌رما نامێنێ و رووناکی سه‌ر هه‌ڵده‌دا و شادی و خۆش ده‌ژینه‌وه و هه‌تاوی ئازادی له ئاسۆی به‌رزه‌وه سه‌ر ده‌ردێنێ و به‌هار دێ.\nکه‌چی سه‌د مخابن له‌م بواره ئاسته‌مه ناسکه‌دا خه‌یاڵی ناسکی ناسک خه‌یاڵان به خرم و هۆڕی سیخۆ و ساڕووخان تێکڕووخان و خان و خانوو و خانم و خاتوون خاپوور و خۆڵ وه‌سه‌ر کران.\nهه‌ینییه، کات له ۱۱ بۆ ۱۲یه هه‌تاو زێوی قاڵی به سه‌ر شاردا ده‌ڕشت، شار مات و ئارام، هه‌ڵم چاوی چیای ده‌گرت، پیران له به‌ربه‌ڕۆچکه تاویان گرت، رۆژ له نوێژه یان دره‌نگتر. له‌پڕ فڕۆکه‌ی بێ فه‌ڕان، نه یه‌ک نه دوو به ده‌یان ئاسمانیان گرت له سه‌ر سه‌ران، هه‌ڵات هه‌ڵات، گرمه و هۆڕ و شریخه و زرمه په‌یدا بوو، هه‌ڵێ لێیدا هه‌ڵێ لێیدا…….\nهه‌ڵێن خۆبشارنه‌وه ، خۆ مه‌ڵاسده‌ن، له قاناوان، له قووڵکان له سه‌نگه‌ران .. خۆبده‌نه‌وه له ئه‌رزێ، خۆ باوێنه‌وه کونه ته‌یاران.\nداویه له ماڵان، له حه‌وشان، له حه‌ساران، له مه‌یدان و شه‌قام و کۆڵان و دووکانان، له بازاڕ و بازاڕچه‌یان هه‌روه‌ها له حه‌مام و له مه‌دره‌سان.\nوه‌ی لێ… وه‌ی لۆ… هه‌سته‌وه قیا‌مه‌ت رابوو دنیا هه‌ژی ئه‌تۆ کوای وا له کوێ،\nگرم و هۆڕ و هه‌رایه، ته‌پ و توومان و دووکه‌ڵه، دێ بۆنی باڕووتێ، ده‌رمانێ، سووتمانێ هه‌ر ده‌گه‌ڵ بۆنی گۆشتی برژاوه.\nهه‌ستنه‌وه وه‌رنه هاوارێ چ رۆژێکی له‌من دڵ به گه‌رداوه.\nفریاکه‌ون خڕکه‌نه‌وه، برینداران، مردوووان، جه‌نازان، نه‌قوستانان، ناوڵڵا شه‌هیدانی حوڕی شاری.\nفریاکه‌ون بگه‌نه ناڕه‌حه‌تان، بێ سه‌حه‌تان، نیوه‌گیانان، نا.. ئه‌وانه‌ی بریندارن و خوێنیان له برینان ده‌باری.\nفریاکه‌ون هه‌ڵگرنه‌وه، ته‌رمان، سه‌ران، ده‌ستان، لاقان، پارچه له‌شان، پاته گۆشتان.\nوه‌ی لێ… وه‌ی لۆ… له‌وی دۆژمنی غه‌دار و دڵ له قین و بێ به‌زه‌یێ\nره‌حمێ ناکاته‌وه به پیران، به لاوان به ژنان به پیاوان، هه‌رامه‌تی به ساوایان.\nفریاکه‌ون، رایانگوێزن بۆ ده‌رمانگا، نه‌خۆشخانان، له بۆ شاران، بۆ مزگه‌وتان، له بۆ حه‌وزان، بیاننێنه‌وه سه‌ر تاته‌شوارێ، نا نا ….. ئه‌وانه شه‌هیدن شوشتن و کفنیان ناوێ، نا نا ….. پێیان ناوێ!\nوه‌ی لێ… وه‌ی لۆ… خزم و که‌سوکار و دۆستم وان له کوێ؟\nهه‌ڵده‌نه‌وه، پارچه‌ی سه‌ری ته‌رمان، ماڵی ته‌پک کراو، بن دیواری تخێڵ بوو، جامه‌کی شکاو، ده‌ڕڕابه‌ی لار\nببیننه‌وه، بناسنه‌وه، دۆستان، خزمان، که‌سان، برایان، بابان، خوشکان دایکان، هه‌رامه‌تی ده جگه‌رگۆشان.\nبۆیان بگه‌ڕێن له ماڵان، له مزگه‌وتان، له نه‌خۆشخانان، له‌و شاره و شاران، له سه‌ردخانان.\nبیاندۆزنه‌وه ون بووان، بێ سه‌ر و شوێنان له هه‌ر شوێنێ که به مێشکیش و دانایه.\nوه‌ی لێ… وه‌ی لۆ… له‌وێ دوژمنێ غه‌دار و دڵ له قین و بێ به‌زه‌یێ،\nره‌حمێ ناکاته‌وه به پیران، به‌لاوان، به ژنان، به پیاوان، هه‌روه‌ها به په‌ککه‌وته و به ساوایان.\nئه‌وه نه هه‌وه‌ڵ بوو نه جاری ئاخیرێ که ئێمه‌ی کوردی ده‌داوه به‌ر هێرش و شاڵاوێ، لێی هه‌ڵده‌گرتین حه‌جمین و ئۆقره و قه‌رارێ، چ له‌م دیو و له‌و دیوی که خرابوونه حیسارێ. فه‌رقێ ناکا به زستانێ و به‌هارێ.\nوه‌ی لێ… وه‌ی لۆ… له‌وێ دوژمنی غه‌دار و دڵ له قین و بێ به‌زه‌یێ،\nره‌حمێ ناکاته‌وه به خۆی، به کوڕی، به کچی، به خێزانی\nهه‌روه‌ها وه‌رناگرێته‌وه ده‌رسێ له‌وانه‌ی زۆردار بوون به زۆرداری رابردن\nله چاخ و ده‌وره‌تی ده‌زه‌مانێ،\nبه‌ڵێ… له‌و کاره‌ساته دڵته‌زێنه‌دا، زۆر شوێنی شاری بۆمباران کران، وێران بوون و له ناو چوون. زۆر ماڵ کاول کران، ره‌ش بوونه‌وه و زۆربه‌ی خێزانی بنه‌ماڵه‌که‌یان نه‌مان، به سه‌دان شه‌هید و به هه‌زاران برینداری لێکه‌وته‌وه. ئه‌وه جاری یه‌که‌م نه‌بوو، نه‌بوو به ئاخیریش. گه‌لێک جاری دیکه زۆر داغی گه‌وره‌تر له‌مه‌ی به جه‌رگی ئێمه‌ی کورده‌وه ناوه. هه‌وڵی قڕکردن و له ناوبردن و ژینۆسایدی به بۆمباران، به شیمیایی و گۆڕی به کۆمه‌ڵ و ئه‌نفال و هه‌زاران نێوی دیکه داوین. به‌ڵام ئێمه هه‌رماوین و له دژایه‌تی زۆردار نه‌وه‌ستاوین. ئه‌وه زۆردار و زاڵمانن که له گۆڕ ده‌نرێن و سووڕی ده‌وران ده‌یان هاڕێ. به چاوی خۆمان دیمان که کونه مشکیان لێ ببوو به قه‌یسه‌ری و په‌تیان خرایه گه‌رده‌نێ.\nمامۆستا هێمن ده‌فه‌رموێ:\n“خه‌بات رزگار ده‌کا کۆیله و ئه‌سیران\nله ناخێ راده‌کا مه‌زن و ئه‌میران\nبه ئه‌فسانه‌ی ده‌زانن سووڕی ده‌وران\nغوڵام و ورکه‌خۆری ده‌رکی میران\nبه‌ڵام ده‌وران ده‌بێ رۆژێ بدا سووڕ\nله‌به‌ر گه‌وران نه‌بێ پشتی خه‌ڵک کووڕ\nکه گۆپاڵی خه‌ڵک ده‌رهات له خیزی’\nئیتر نامێنێ میری گه‌وره فیزی”\nبمباران پیرانشهر رژیم بعثی\nبه بهانه ۱۷ اسفند ۶۳ سالروز بمباران هوایی پیرانشهر: ۱۷ اسفند ۶۳ پیرانشهر زخمی کهنه در دل تاریخ 18 اسفند 1398


18:18 ووتەبێژی ئەنسارۆڵلا : ووڵامی هێرشەکانی ئەم دواییە زۆ بەهێزەوە دەدەینەوە\n18:02 دەمیرتاش ووڵامێکی تووند ئاراستەی ئەردۆغان دەکات\n17:43 ڕوونکردنەوەیەکی گرینگ لە وەزارەتی ئاوەدانكردنەوەو نیشتەجێ كردنی هەرێم سەبارەت بە مەترسی لە توونێلێکی هەولێر\n17:23 وەزیری دەرەوەی بەریتانیا بەرامبەر بە مانۆڕی هاوبەش و چالاکییەکانی ئێران و چین و ڕووسیا ڕاگەیاند\n15:34 بەپەلە ... زانیاری نوێ سەبارەت بە هێرشەکەی داعش بۆ سەر زیندانی حەسەکە ڕادەگەێنین\n27 November 2021 19:14\nپەیامی کورد ... ئەم ناوچە مێژووییەی کوردستان لە مەترسییەکی زۆر جیددی دایە\nپڕۆفیسۆر میقداد پیرساحب باسى مەترسییەکانى گواستنەوى ئاوى سیروان و پیسبوونى ئاوى بڵ دەکات و دەڵێت: زیادبوونى چاوەڕواننەکراوى ڤایرۆسە ئاوییەکانى نێو هانەى بڵ کە بە هۆى تێکەڵبوونى زێراوەکانى شارى پاوە و گوندەکانى دەوروبەرییەوەیە، مەترسى گەورەى لەسەر خەڵک دروست کردووە.\nپڕۆفیسۆر میقداد پیرساحب ڕایگەیاند کە کێشەى کەم ئاوى زیانێکى چارەسەرنەکراوە، ئەگەر ئەم دۆخە بەردەوام بێت ئەوە میراتى سەدان ساڵەى باخەکان و ژیان لە هەورامان تووشى مەترسى جیددى دەبێتەوە و گۆڕانى ئاو و هەوا هۆکار دەبێت بۆ تێکچوون و لە ناوچوونى میراتى کولتووری هەورامان کە لە یوونێسکۆ ش تۆمار کراوە و ووردە ووردە خەڵک ناچار دەبن هەوارەکانیان جێ بهێڵن و ڕوو بکەنە شارەکان.\nپسپۆڕانى بوارى تەندرووستى پاوە چەندین ساڵە باس لەوە دەکەن کە مەترسى لەسەر تاقە سەرچاوەى ئاوى خواردنەوەى شارى پاوە و نەوسوود و نۆدشە و چەندین گوندى دیکە کە ئەویش " هانەى بڵ " ە کە دەڕژێتە ناو ڕووبارى سیروان. ئێستا بە گواستنەوەى ئاوى ڕووبارى سیروان بۆ سەدان کیلۆمەتر ئەولاترەوە بە ناوى گەڵاڵەى گەرمسێرى، مەترسى گەورەى لەسەر ڕەوتى سیروان درووست کردووە کە سەدان ساڵە هۆکارە بۆ دەستەبەرکردنى ئاوى باخەکان و خەڵک و لەو ئاوەش کە کێشراوە نە بۆڕییەک و نە جۆگەلەیەک نەکێشراوە بۆ ناوچە هەورامی نشینەکان!\nبە داخەوە ڕژیمی کۆمارى ئیسلامى بووەتە هۆکارى هەموو بەدبەختییەکى گەلانى ئێران و بە هۆى بڕیارە ناپسپۆڕانەکانی بەرپرسانی ناشارەزا و ئاخوندەکان و پیلانگێڕییە سەربازی و ئەمنییەکانیان، بوونەتە هۆى گۆڕینى دیمۆگرافیاى کوردستان و ناوچەکانى دیکە و وا ووردە ووردە ئاسەوارەکانى ئەم گۆڕانکارییە ژینگەییە دەردەکەوێت و خەڵک ناچارن شوێنەکانى خۆیان جێ بهێڵن!\nووتەبێژی ئەنسارۆڵلا : ووڵامی هێرشەکانی ئەم دواییە زۆ بەهێزەوە دەدەینەوە\nدەمیرتاش ووڵامێکی تووند ئاراستەی ئەردۆغان دەکات\nڕوونکردنەوەیەکی گرینگ لە وەزارەتی ئاوەدانكردنەوەو نیشتەجێ كردنی هەرێم سەبارەت بە مەترسی لە توونێلێکی هەولێر\nوەزیری دەرەوەی بەریتانیا بەرامبەر بە مانۆڕی هاوبەش و چالاکییەکانی ئێران و چین و ڕووسیا ڕاگەیاند\nبەپەلە ... زانیاری نوێ سەبارەت بە هێرشەکەی داعش بۆ سەر زیندانی حەسەکە ڕادەگەێنین\nئەمریکا سەبارەت بە هێرش کردن بۆ سەر ئۆکراین هۆشداری دەداتە مۆسکۆ\nسبەی مووچەی ئەم شوێنە دابەش دەکرێت\nبەپەلە ... مەلا بەختیار : یەكێتی و پارتی و ئەم پەلە پەلەیان لەچییە؟ بۆ چارەنووسی میللەتێك، بۆ دان بەخۆدا ناگرن تا لێك نەترازێن\nوەزارەتی پێشمەرگە ڕاگەیندراوێکی گرینگ بڵاو دەکاتەوە\nفوئاد حسێن لە بڕۆکسڵ : ٤ هەزار پەنابەری عێراقی بە شێوەی داخوازی گەڕاونەتەوە عێراق\nهەشت ملیۆن لە خەڵکی کوردستان و ئێران دەکەونە ژێر هێڵی هەژاریی ڕەهاوە\nدووکۆمپانیای فایزەر و مۆدێرنا ڤاکسینی تایبەت بە ئۆمیکرۆن بەرهەم دەهێنن\nوه‌زيرى ده‌ره‌وه‌ى ليتوانی ده‌گاته هه‌رێمى كوردستان ده‌كات\nهاوپەیمانان: بەردەوامدەبین لە هاوكاریكردنی پێشمەرگە\nبەفر ڕێگای هاتوچۆی لە حاجی ئۆمەرانەوە بۆ ئێران داخستووە


هه‌ندێ له ئه‌ندامانی كۆنگرس ده‌ڵێن سه‌ربازه‌كانمان نایانه‌وێت عێراق به‌جێ بهێڵن\nكۆنگرسمانی كۆماری ستانی په‌نسلڤانیای ووڵاته یه‌كگرتووه‌كانی ئه‌مریكا ئه‌وه‌ی له میانه‌ی سه‌ردانه‌كه‌ی بۆ عێراق به‌هۆی كاره‌ساتی وه‌رگه‌ڕانی ماشێنه‌وه بریندار بوو ده‌ڵێت: سه‌ربازانی ئه‌مریكایی له عێراق دژی كشانه‌وه‌ی ده‌ستبه‌جێی هێزه ئه‌مریكاییه‌كانن.\nله‌و باره‌یه‌وه، به‌ڕێز تیم مێرفی ده‌ڵێ هه‌موو ئه‌و سه‌ربازه ئه‌مریكاییانه‌ی له عێراق چاوم پێیان كه‌وت گوتویانه كشانه‌وه‌ی خێرای هێزه‌كانی ئه‌مریكا له عێراق ئه‌وه ده‌گه‌یه‌نێت كه هه‌موو ڕه‌نجی ئه‌و سه‌ربازانه‌ی له میانه‌ی شه‌ڕدا له عێراق كوژراون و بریندار بوون به فیڕۆ ده‌ڕوات.\nجێی باسه، تیم مێرفی به یاوه‌ری دوو ئه‌ندامی كۆنگرسی پارتی دیموكراته‌كان ڕۆژی شه‌ممه‌ی ڕابردوو له‌و ده‌مه‌ی به‌ره‌و فڕۆكه‌خانه‌ی به‌غدا به‌ڕێوه بوون، ماشێنه‌كه‌یان له پێناو ئه‌وه‌ی خۆی له‌و ماشێنه‌ی به‌ره‌و ڕوویان ده‌هات لابدات، ماشێنه‌كه‌یان وه‌رگه‌ڕا.


ئۆپۆزیسیۆن یان جوانکردنی دەسەڵات! - پەرەگراف\nئۆپۆزیسیۆن یان جوانکردنی دەسەڵات!\nنووسینی: ئارام سەعید\nبیگومان ئۆپۆزیسیۆنبوون لەسایەی دەسەڵاتیکی تاکڕەودا جیاوازە لە ئۆپۆزیسیۆنی سیستمێکی دیموکراسی، لەسایەی دەسەڵاتیکی وەک هەرێمی کوردستان حزبەکانی دەسەڵات دامەزراوەی سەربەخۆ وێران دەکەن یان دەیخنكێنن، ئازادی میدیا تەواو کەمدەکەنەوە، سەربەخۆیی دادگا ناهێڵن، هەموو داهاتەکانی حکومەت بۆخۆیان کۆنترۆڵ دەکەن، لێرەوە کێبڕکێی ئۆپۆزیسیۆن دەبێتە سفر و ئەوکات هیزەکانی نارازی دەبێت خۆیان بگونجێنن لەگەڵ دەسەڵاتدا و کاردانەوەو کارکردنیان زۆر دیاریکراو دەبێت. بەڵام ئایا باشترین ستراتیژ چیە بۆ هێزی ئۆپۆزیسیۆن لەسایەی دەسەلاتی دیکتاتۆریدا؟ خالە لاوازەکانی دەسەڵاتیکی ستەمکار چیە بۆئەوەی ئۆپۆزیسیۆن بتوانێت کاری لەسەربکات؟\nیەکێک لەو هەنگاوە گرنگانەی دەبێت هیزەکانی ئۆپۆزیسیۆن بیگرنە بەر هاوکاری نیوان خۆیانە، پێکهێنانی هاوپەیمانیە بەتایبەتی لەپێش هەڵبژاردن، هۆکارێکی گرنگی سەرکەوتنیانە، لەزۆربەی نمونەکانی وڵاتانی جیهان کە لەسایەی دیکتاتۆردان ئۆپۆزیسیۆن جیاوازیەکانی وەلادەنێت و بۆ ئەو ئامانجە کە بەدەستهێنانی زۆرترین کورسی پارلەمانە هاوپەیمانیەتی پێک دەهێنن، تەنانەت گەر جیاوازی قوڵیشیان هەبێت،چونکە پارتەکانی دەسەڵات ستراتیژی جۆراجۆر بەکاردەهین بۆ پەرتکردنی ئۆپۆزیسیۆن و مانەوەی خۆیان و تەنانەت هاوپەیمانی ژێربەژێر دەکەن.\nئۆپۆزیسیۆن زۆر لەئامرازەکانی تاقیکردۆتەوە، نارەزایی دەربرین، خۆپیشاندان، بایکۆتکردن، کە زۆربەیان بێ ئەنجام بوون، ئەوەی ئەنجامی بەرچاوی هەبووە کاری پێکەوەیی و هاوپەیمانێتی هێزەکانی ئۆپۆزیسیۆن بووە لە رابردودا. ئەوکاتەی هاوڵاتی بەشداری دەنگدان ناکات لەبەرئەوە نیە کە بروای وایە دەنگدانەکەی گۆڕانکاری دروست ناکات بەڵکو ئەوە لاوازی ئۆپۆزیسیۆنە کە ناتوانیت وێنەیەک نیشان بدات کە پێکەوەییان و هاوپەیمانێتی بەهێز دەتوانێت گۆرانکاری لە سیاسەتدا دروست بکات.\nئەگەر ئۆپۆزیسیۆن ئەمانە نەکات ئەوکات حەقیقەتی دەسەڵاتی کوردی دەشارێتەوە و دیۆێکی ترمان نیشان دەدات، چونکە ئەوەی ئۆپۆزیسیۆن دەیکات نابێتە کێبڕکێ بۆگرتنە دەستی دەسەڵات بەڵکو دەبنە یاریزانێکی باش کە بەکاردەهێنرین لەلایەن دەسەڵاتەوە بۆجوانکردنی هەنگاوەکانی دەسەڵات. ئەو هەموو سەرکوتکردنە کە هەیە دەشارنەوە شەرعیەت دەدەن کە ئازادی هەیە بۆیە ئەوان بەردەوام رەخنە دەگرن بێئاگا لەوەی ئەوەی دەیکەن هەمان ئەو قسانەیە کە دەسەڵاتیش دەیکات بەڵام بەشیوازی جیاواز هەربۆیە بەم رەفتارەیان چەکێک دەدەنە دەسەڵات بۆ کۆنترۆڵکردنی کۆمەڵگە و نابنە مەترسی بۆ کورسی دەسەڵات.\nسەرکوتکردن و راکێشانی ئۆپۆزیسیۆن بەلای خۆیاندا کارێکی کردوە نەبنە هێزیک کە توانای گۆڕانکاری هەبێت، بەپێچەوانەوە بەکاردەهێنرێن و وینەیەک نیشان دەدەن کە فرەحزبی هەیە هەرچەند بەشیوەیەکی رەمزیش بێت و بەوەش دەسەڵاتی تاک حزب و بنەماڵە روپۆش دەکەن، پێکەوە لەگەڵ دەسەڵات دەڵێن دیموکراسی بۆئەم هەرێمە نابێت وەهمێکی گەورەیە. بەدریژایی ماوەی دەسەڵاتدارێتی پارتی و یەکێتی لەهەرێم هەوڵیان داوە حکومەت قووت بدەن، دواتر پارلەمان، دواتر دەسەڵاتی قەزایی و میدیا لەکۆتایدا نۆرەی ئۆپۆزیسیۆن هات!\nئۆپۆزیسیۆن بوون بەتەنها مانای بۆڵەبۆڵ نیە، مانای چارەسەرە، ستراتیژە، بەدیلی دەسەڵاتە نەک بەتەنها نارازی بوون. هەربۆیە ئەو ئۆپۆزیسیۆنەی ئێستا هەیە بەئاگایی بێت یان بێ ئاگایی دەچێتە خانەی جوانکردنی دەسەڵات، کە لەناوەووە دەرەوەی وڵات وێنەیەک نیشان بدەن لەهەرێمەکەماندا فرەحزبی هەیە و رەخنە و نارەزایی لە حکومەت هەیە، بەردەوام پارلەمانتاران رەخنە دەگرن و نمایشی گەندەڵیەکان دەکەن وباسی نادادپەروەری دەکەن بەبێ ئەوەی بتوانن هیچ کاریگەریەک دروست بکەن، کەسیش ناپرسێت ئەو هەموو رەخنەیە بۆ کوێ دەروات! ئەی ئەو سەرکوتکردن و دەستگیرکردنەی چالاکەوانان بەکوێ گەیشت؟ ئۆپۆزیسیۆن چ گوشارێکی دروستکرد؟ پارلەمانتارانی گۆڕان کە لەحکومەتدان هەمیشە باسی گەندەڵیەکان دەکەن و بزوتنەوەکەشیان لەدەسەڵات بەشدارە، یەکێتی و پارتیش پارلەمانتارەکانیان رەخنە دەگرن وباسی هەبونی گەندەڵی دەکەن! هەربۆیە ئەرکی ئۆپۆزیسیۆن بەتەنها رەخنە نیە بەڵکو دانانی ئەو ستراتیژەیە کە دەبێتە هەرەشەی کرداری بۆکورسی دەسەڵات نەک جوانکردنی دەسەڵات!


ئەسەد چۆن ئابووریی سوریای بە تورکیا، روسیا و رۆژئاوای کوردستان دۆڕاند؟\n07:45 - 26/03/2021\nئەسەد چۆن ئابووریی سوریای بە تورکیا، روسیا و رۆژئاوای کوردستان دۆڕاند؟\nرۆژنامەی هارتسی ئیسرائیلی لە یادی ١٠ ساڵەی جەنگی سوریادا، وتارێکی دەربارەی دۆخی ئابووری ئەو وڵاتە و سەختی گوزەرانی سورییەکان بڵاوکردووەتەوە. لە راپۆرتەکەدا تیشک خراوەتەوە سەر ئەوەی چۆن بەشار ئەسەد ئابووریی سوریای بە تورکیا، روسیا، رۆژئاوای کوردستان و گروپە چەکدارەکان فرۆشتووە.\nزەفی بارئیل نووسەری وتارەکە دەڵێت، "وێنە ڤیدیۆ هاتووەکان لە ناوچەکانی ژێر دەسەڵاتی حکومەتی سوریاوە ریزی درێژی سورییەکان لەبەردەم نانەواخانە و وێستگەکانی سوتەمەنی پیشان دەدەن. "\nوێنەکان پیشانی دەدەن کە سورییەکان لە ریزە درێژەکاندا کە سەدان کەسن وەستاون تاکو سەرەیان بێت و بڕێک خواردن وەربگرن، بڕێک خواردن کە چەند نانێکی کەمە بەپێی گەورەیی خێزانەکان.\nخێزانێکی دوو کەسی دوو پاکەت نان وەردەگرن، خێزانێکی شەش کەسیش تەنها سێ پاکەت وەردەگرن. زۆرینەی ئاردی سوریا لە روسیا، رۆژئاوای سوریا و ناوچەکانی ژێر دەستی گروپە چەکدارەکانەوە دێت، دواتریش بەسەر سەمونخانەکانی تەواوی سوریادا دابەشدەکرێن.\nهێنانی ئارد لە روسیا، رۆژئاوای کوردستان و ناوچەکانی ژێر دەستی گروپە چەکدارەکانی سەر بە تورکیا وای کردووە رۆژنامەکە ئەم کارە بە فرۆشتنی ئابووری سوریا بە تورکیا، روسیا، رۆژئاوای کوردستان و گروپە چەکدارەکان ناو ببات.\nهەر ناوچەیەک تۆمارێکی تایبەتی هەیە بۆ ئەو کەسانەی کە دەتوانن هاوکارییەکانی حکومەت وەربگرن، ئەگەر کەسێک ئەو سەمون و نانەی لە حکومەتی وەردەگرێت بەشی نەکات، ناچارە لە بازاڕ بیکرێت. هەر سەمونێکیش بە ١٥٠٠ لیرەیە، هەر دۆلارێکیش لە بازاڕی رەشدا بە ٤٠٠٠ لیرەیە.\nسورییەکان لە ریزی درێژ و ماندووکەردا دەوەستن. بەپێی رۆژنامە ئیسرائیلییەکە هەندێک جار کەسێک ناچارە حەوت تاکو ١٢ کاتژمێر لەسەرەی نان و خواردندا بوەستێت، ئەوەی جێگای نیگەرانییە هەندێک جار سورییەک دوای ١٢ کاتژمێر وەستان لە سەرەدا، پێی دەوترێت خواردن و نان نەماوە.\nهەندێک جار قەیران لە سەرچاوەکەوە دروست دەبێت، بۆ نموونە مانگی رابردوو، ئەو لایەن و کۆمپانیا روسیانەی ئارد رەوانەی حکومەتی سوریا دەکەن کارەکەیان وەستان، ئەمەش بەهۆی نەدانی پارە لەلایەن رژێمی سوریاوە، بەڵام دواتر لایەن و کۆمپانیای روسی دیکە رێککەوتنیان لەگەڵ حکومەتی ئەسەد واژۆ کرد.\nبەهۆی ناکۆکی و ئەو شەڕانەی هەندێک جار لەنێوان هێزەکانی سوریای دیموکرات و هێزەکانی حکومەتی سوریادا روودەدەن، رۆژئاوای کوردستان هەناردەکردنی ئارد بۆ ناوچەکانی ژێر دەستی حکومەتی دیمەشق رادەگرێت، ئەو کاتانەشی ئاردەکە دەگات بە فڕنەکانی ژێر دەستی حکومەت مەرج نییە کێشە چارەسەر بووبێت، چونکە نەبوونی سوتەمەنی وەها دەکات نەتوانن ئاردەکە بکەن بو نان و سەمون بیدەنەوە بە هاوڵاتیان.\nحکومەتی سوریا بەشێک لە سوتەمەنییەکەی لە رۆژئاوای کوردستان و هێزەکانی ئۆپۆزسیۆن دەکڕێت، بەڵام کاتێک ناکۆکی دەکەوێتە نێوان حکومەتی دیمەشق و رۆژئاوای کوردستان یان گروپە چەکدارەکان، هەناردەکردنی ئەم سوتەمەنییەش رادەوەستێت، لێرەوەیە کە قەیرانی سوتەمەنی لە ناوچەکانی ژێر دەسەڵاتی حکومەتی دیمەشقدا سەرهەڵدەدات و سەدان هاوڵاتی لە بەردەم وێستگەکانی سوتەمەنیدا دەوەستن و چاوەڕوانی بەشە سوتەمی خۆیان دەکەن.\nواتە ئەوەی بڕیار لەسەر ئاستی نان و سوتەمەنی ناوچەکانی ژێر دەسەڵاتی حکومەتی سوریا دەدات، روسیا، رۆژئاوای کوردستان و گروپە چەکدارەکانی دژ بە حکومەتی دیمەشقن. بە مانایەکی دیکە ئەم لایەنانە بە ئاسانی دەتوانن گەمارۆ بخەنە سەر حکومەتی سوریا و تووشی قەیرانی گەورە و سەختی بکەن.\n١٠ ساڵ بەسەر جەنگی سوریادا تێدەپەڕێت، دۆخی هاوڵاتیانی سوریا تاکو دێت خراپتر دەبێت، هەموو راپۆرتە نێودەوڵەتییەکان ئاماژە بەوە دەدەن گوزەرانی هاوڵاتیانی ئەم وڵاتە لە هەر کاتێک خراپترە، کەچی هیچ هەوڵێکی جددی بۆ چارەسەرکردنی قەیرانی ئەم وڵاتە نابینرێت.\nبەپێی راپۆرتێکی رێکخراوی (World Vision International) تێچووی ١٠ ساڵەی جەنگی سوریا، ترلیۆنیک و ٢٠٠ ملیار دۆلار بووە، ئەگەر تەنانەت لە ئێستاشدا ئەم جەنگە بوەستێت ئەوا تێچووەکەی تاکو ساڵی ٢٠٣٥ دەگاتە ١٧ ترلیۆن دۆلار، ئەمەش ئەو بڕەیە کە پێویستە بۆ ئاوەدانکردنەوەی سوریا و بەرهەمهێنانەوە، ئەمە جگە لە تێچووی گەڕاندنەوەی ئاوارە سورییەکان بۆ ناو ژیانی ئاسایی خۆیان.\nیەکێک لە سەرچاوەکانی داهاتی حکومەتی سوریا بریتییە لەو موڵک و ماڵانەی کە لە هاوڵاتییە هەڵهاتووەکان و ئەو کەسانە جێدەمێنن کە دژبەری حکومەتن.\nحکومەتی سوریا بە پێی یاسایەکی تایبەت، دەست بەسەر مەڵک و ماڵی ئەو کەسانەدا دەگرێت کە تۆمەتبارن بە تیرۆر و دژی حکومەتن، ئەمەش سەرچاوەیەکی گەورەیە بۆ حکومەت. هەندێک جاریش هێزەکانی سەر بە حکومەت بەبێ یاسا خۆیان دەست بەسەر موڵک و ماڵی کەسانی دژ بە حکومەت و ئەو هاوڵاتییە ئاساییانەدا دەگرن کە هەڵهاتوون.


تکایە هاوکاران بن بۆ دۆزینەوەی سامان – فیدراسیۆنی سه‌راسه‌ریی په‌نابه‌رانی عێراقی\nifir web ئه‌یلول 30, 2019\tماڵه‌وه, ناوه‌ندی هه‌واڵگری Leave a comment 129 Views\nسامان لەو بەروارەوە هیچ هەوالیکی نیەو کەسوکارەکەیان زانیاریان نیە لەسەر جارەنوسی سامان سابیر .تکایە هەرکەس ئەم کەسەی بینیوە یاخود دەیناسێت و دەزانێت لەکوێیە هاوکارمان بکات زانیاریمان پێ بدات سوپاسی دەکەی کارێکی ئینسایە سامان بدۆزینەوە تا کەسوکاری هەواڵێکیان هەبێت لەسەر چارەنوسی .\nتکایە هەر زانیاریەکتان لا هەیە پەیوەندی بکەن بە منەوە کە ژمارەکەم لەخوارەوە نوسراوە یاخود پەیوەندی بکەن بە نوێنەرایەتی فیدراسیۆنەکانمانەوە .\nهاوکاریتان جێگای ڕێزو پیزانینە .\nرۆژ عەزیز نوێنەری فیدراسیۆنی سەراسەری پەانبەرانی عێراقی لەتورکیا\nPrevious گەمارۆخستنە سەرکەمپی مەخمور هەڵگرن\nNext سامان سابیر گەیشتەوە نیو ئامێزی کەس وکاری


بافڵ تاڵەبانی ئیدانەی هێرش کردنە سەر شوێنی نیشتەجێبوونی مستەفا کازمی دەکات – لڤین پرێس\nبافڵ تاڵەبانی ئیدانەی هێرش کردنە سەر شوێنی نیشتەجێبوونی مستەفا کازمی دەکات\nبەرەبەیانی ئەمڕۆ ( یەکشەممە، ٧ی تشرینی دووەمی ٢٠٢١ ) لە رێگەی فڕۆکەیەکی بێفڕۆکەوان هێرشکرایە سەر ماڵی مستەفا کازمی سەرۆک وەزیرانی عێراق لە ناوچەی سەوزی بەغداد تێیدا چەند پاسەوانێکی تایبەتی بریندار بوون و بۆردومانەکە تەنها زیانی مادی هەبوو.\nبافڵ تاڵەبانی هاوسەرۆکی یەکێتی، ئێوارەی ئەمڕۆ سەبارەت بەو ڕووداوە ڕاگەیەندراوێکی بڵاو کردەوە و تێیدا هاتوە،” بەتوندترین شێوە ئیدانەی ئەو ھێرشە تیرۆریستییە دەکەین کراوەتە سەر شوێنی نیشتەجێبوونی مستەفا کازمی، سەرۆک وەزیرانی عێراق و مایەی نیگەرانی قوڵمانە”.\nئاماژە بەوەیشداروە،” ھەر کارێکی تاوانکاری دژ بە سەقامگیری سیاسی، ئاشتی و پێکەوەژیان بێت رووبەڕووی دەبینەوە و بە ھەموو ھێزمانەوە کار دەکەین بۆ سەروەری و سیادەی عێراق و ھەرێم”.\nلە کۆتایی ڕاگەیەندراوەکەدا هاتوە،” ئەم رووداوە پێمان دەڵێت کە پێویستە هێز و لایەنە سیاسییە براوەکانی ھەرێم و عێراق پێکەوە لەسەر بنەمای دەستوور و بەرژەوەندی ھاوبەش کار بکەین بۆ پێکھێنانی حکومەتێکی چاکساز و خزمەتگوزار و رووبەڕووبوونەوەی ھەموو ئەوانەی پێشێلی یاسا دەکەن و دەبنە ئاستەنگ لەبەردەم پێشکەوتنی وڵات. دووپاتیشی دەکەینەوە سەقامگیری سیاسی و ئاسایش و ئارامی لای ئێمە ھێلی سوورە”.


جەنگی سارد لە نێوان جولی ئامال کلونی\nYou are at:Home»هونەر»جەنگی سارد لە نێوان جولی ئامال کلونی\nBy nuchenet on\t 2018/07/27 هونەر\nبە پێی رۆژنامەی “ذا صن”رۆژانە، ئاشکرایدەکات کە ئەستێرەی هولیوود،ئەنجلینا جولی دوای بابەتی جیابونەوە لەگەڵ براد بیت، هەموو شت بەلایەوە ئاسایی بوەتەوە، جگە لە لیستی ئەو ناوانەی کە کاتێک کێشەی جیابونەوەی هەبوو لەگەڵ براد بێت ، ئەوان خیانەتکار بوون بەرامبەر بەجولی ، بۆیە دەیەوێت تۆڵەیان لێبکاتەوە.\nجورج وئامال كلونی، لەلیستی ئەو ناوانە کە بەلای جولیەوە خیانەتکار بوون، چونکە کاتێک جولی کێشەی هەبوو لەگەڵ براد بێت ئەوان بە ئاشکرا دژی جولی وەستابونەوە.\nلەلایەکی تر جولی پێی وابوو کە جورج کلونی، هاورێیەکی دڵسۆز بوە بۆ براد بیت، بەڵام بە سەرسورمانەوە، چەند وقسە باسێک لەلایەن ئەمال کلونی هاوسەریەوە کە پیشەی پارێزەرە ،بە ئەنجلینا دەگاتەوە کە گوایا ، ئەمال کلونی بە بەڵگەوە دەڵێت ” کاتێک جولی کێشەی جیابونەوەی هەبوو لەگەڵ براد بیت، هەڵسوکەوتی جولی شێتانە بوە “، ئەم قسانەی ئەمال، جولی زۆر تورە دەکات ، جولی هەستی بە هەرەشە کردوە بۆ پێگەکەی. هەربۆیە جولی پێی وایە، ئەمال کلونی مونافسێکی زۆر بەهێزە بۆ بردنی کار وپیشەی جولی کە کاری خێرجوازیە.\nسەرچاوە نزیکەکانی جولی، ئاشکرایدەکەن کە” جولی خاوەن خەڵاتی ئوسکار ،جگە لەوە ناسراوە بە ئەنجامدانی کاری خێرخوازی، بەڵام لەگەڵ ئەوەشدا جولی، هەست بە رقێکی زۆر دەکات بەرامبەر بە کلونی، چونکە پێی وایە ئەم پارێزەرە ئەیەوێت پێگەی جولی وەک خانمی یەکەمی هولیوود، و ئەنجامدانی کاری خێرخوای لە جیهانی مرۆڤایەتیدا داگیر بکات، بۆیە جولی رق و تۆلە سەندنەوەی بەرامبەر بە ئامال کلونی لا دروست بوەو ئەیەوێت تۆڵەی لێبکاتەوە.


فۆڕمی تۆمارکردنی بابەت | 29-02-2004\n- ئەنجوومەنی حوکم دانی بە رژێمی فیدڕاڵیدانا بۆ ئێڕاق. - گیرانی بارەگای بەرەی تورکمانی لە شاری کەرکوک لەلایەن کوردەوە، شایانی باسە هەرچی ئاڵای ئێڕاق و بەرەی تورکمانی هەبوو سووتێنرا. - کۆچی دوایی خەلیل دۆسکی، نێوبراو ئەندامی سەرکردایەتیی یەکێتی و وەزیری گواستنەوە و گەیاندن بوو لە ئیدارەی سلێمانیدا. - بەهۆی ئەو پشێوییانەی ئەم رۆژانەی ناو شاری کەرکوکەوە، هاتووچۆی شەوانە قەدەغەکرا.


English – Page 3 – Zaher Baher\n11/06/2022 بەردەوامبوونی شەڕەکە یانی داگیرکردنی زیاتری خاكی ئۆکرانیا لە لایەن ڕوسیاوە و قوڵتربوونی چاڵەکەی ئێمەش. نەوتی ڕوسیا لە لایەن هیندستان و چین و وڵاتانی دیکەوە بە نرخێکی بەرزتر و زیاتریش دەفروشرێت. ڕوسیا هیچ...\nهەڕەشەی مانگرتن و چەند پەرادۆکسێك\n10/06/2022 کریکارانی قیتارەکانی ژێڕزەمینی لە لەندەن سووردن لەسەر مانگرتنیان لە پێناوی پاراستنی مانەوەیان لەسەر کار و داوای بەرزکردنەوەی کرێ و موچە و سەلامەتی موسافیرین. بەشی بەڕیوەبەران و بەشی سیگنەڵیش [ تەکنیشینی...\nلات سەیر نەبێت کە ….\n09/06/2022 لات سەیر نەبێت کە نیوەی زیاتری دکتۆرەکان و زۆینەی نێرسەکانی کە لەبەشی خزمەتگوزاری تەندروستی نیشتمانی بریتانیادا کاردەکەن لە ولاتانی دیکەوە هاتوون. بریتانیا نەك هەر لە سیاسەتی بە تاڵانبردن و...\n06/06/2022 5 ساڵی خایاند تاکو چەند ڕاستییەك دەربارەی هەڵبژاردنە گشتییەکەی ساڵی 2017 ی بریتانیا دەردەکەوێت . لەو کاتەدا جێرمی کۆربن سەرۆکی پارتی لەیبەر [ کرێکاران] و تریزە مەی سەرۆک وەزیران و سەرۆکی حیزبی موحافیزین بوو...\n06/06/2022 ئەمڕۆ، دوو شەمە، 06/06/22 لە لەندەن 4000 کرێکاری محەتەکانی شەمەنەفەرەکانی ژێڕزەمینی بۆ ماوەی 24 کاتژمێر مانیانگرتووە ، کۆتایی مانگرتنەکە سبەینێ ، ڕۆژی سێ شەمە ، سەعات 8 ی بەیانی دەبێت. مانگرتنی ئەم کرێکارانە بەشێکی...\n03/06/2022 بەهۆی ئاگرکەوتنەوەیەك کە بووە هۆی تەقینەوەیەکی گەورەی کیمیایی دوێنی، شەمە، درەنگانێك، لانیکەم ٣٤ کەس گیانیان لەدەست داوە و زیاتر لە 300 ی تر کە هەندێکیان زۆر خراپ سووتاون، دەناڵێنن بە سووتانی...


کاندیدە براوەکان دەبێ چی بکەن؟\n2021-09-19 17:14 37 جار بینراوە کۆمێنت\nئێمە وەک راگەیاندنکارانی یەکێتیی نیشتمانیی کوردستان بە ئەرکی خۆمانمان زانیوە کە لەکاتی هەڵبژاردنەکاندا ببینە داکۆکیکاری بەهێز لە کاندیدەکان و لە رێگەی نووسینەکانمانەوە زیاتر بیان ناسێنین بە جەماوەری دەنگدەر، کوردستانی نوێ یەکێکە لەو مینبەرانە هاوشانی بەشەکانی دیکەی راگەیاندن، بۆ ئەم هەڵبژاردنەش بەبەردەوامی هەوڵەکانمان خستووەتە گەڕ بۆ سەرخستنی لیستی هاوپەیمانیی کوردستان کە پێک هاتووە لە یەکێتیی نیشتمانی و بزووتنەوەی گۆڕان.\nتا ئێرە ئەمە منەت نییە بەسەریاندا، بەڵکو دەمەوێت ئەو بەرپرسیارێتییە پیرۆزە بخەمە سەر شانیان و بزانن کە دەبێت زۆر بە ئەمانەتەوە ئەو ئەرکەی پێیان دەسپێردرێت» ئەگەر براوە بوون» بیگەیەننە ئەنجام و هەرچی لە توانایاندا هەیە کەمتەرخەمی نەکەن و لە بیریان بێت ئەوان بە دەنگی خەڵک چوونەتە ئەوێ.\nئێوە دەچنە ناو هۆلی پەرلەمان بۆ بەڕێوەبردنی ململانێی و فڕکان فڕکان بەشوێن بەجێگەیاندنی پرۆژەکانی خزمەتگوزاریی پچڕاندنی هەرچی زۆرتر پشکی بودجە بۆ خەڵک، ئەو خەڵکەی کە ئەمڕۆ لە بانگەشەکاندا دەنگیان دەدەنێ.\nئێوە وەک نوێنەری ئەم خەڵکە و هەریەک لە دەڤەرێک، لەگەڵ ئەوەی خواست و ئاواتی خۆتانە کە بگەن بەو پلەیە و خۆتان لە گۆڕەپانی سیاسەتدا دەربخەن و مێژوویەک بۆ خۆتان تۆمار بکەن، بەڵام لەگەڵیشیدا ئەو پلە و پۆستە بە دەنگی خەڵکەکەیە کە لەبەر خاتری حزبەکەیان دەنگتان دەدەنێ، نموونەش بۆ ئەمە هەمیشە کاندیدی سەربەخۆ و لەدەرەوەی حزب شانسی کەمترە بۆ دەرچوون، کەوابوو ئێوە کاندیدی حزبن و ئەوانەش دەنگتان دەداتێ ئەندامان و هەوادارانی حزبن.\nناردنی ئێوە بۆ ناو ئەنجومەنی نوێنەرانی عیراق، بۆ جوڵاندنی ئەو دۆسییانەیە کە تۆزی لێهەڵنیشتووە و لەدوای نەمانی رژێمەوە تا ئێستا وەک خۆی بە هەڵواسراوی ماوە.\nمن ئاماژە بەو ئەرکانە ناکەم چونکە خۆتان زۆریتان لە کاتی بانگەشەدا بە گوێی خەڵکدا داوە، تەنها دەڵێین دەبێت ئەو بەڵێنانە کاری بۆ بکرێت تا گەیاندنی بە مەبەست، دەبێت لەماوەی نوێنەرایەتیکردنتان لە بەغدا هەرچەند مانگ جارێک راپۆرتی کارەکانتان بگێڕنەوە بۆ خەڵک، پێیان بڵێن تا چەندە توانیوتانە کارەکانتان بەڵێنەکانتان بهێنێتە دی.\nلەوێ وەک فراکسیونی هاوپەیمانی دەنگتان یەکبخەن، ئەوانەی دەنگتان دەدەنێ هیواتان لەسەر هەڵدەخەن، بۆ بەرژەوەندییە تەسکەکانتان دابەش مەبن، رووی ئەوانە سپی بکەن کە دەنگتان دەدەنێ و حزبەکانیشتان سەربخەن.\nلەوێ گروپ و کەسایەتی جۆراو جۆر هەن کە بە چەندین شێواز دەیانەوێت لە خشتەتان بەرن و درز بخەنە ناوتانەوە، تێکەڵی کەسانی شۆڤێنی مەبن لەوانەی تەنها جارێکیش بۆ پرۆژە یاسایەک لەبەرژەوەندی خەڵکی هەرێم دەستی بەڵێیان بەرز نەکردووەتەوە.\nتێکەڵ بوونتان بەخەڵکە نەیارەکانی ناو پەرلەمان زیانتان پێدەگەیەنێت، کارەکانتان بە نهێنی رێکبخەن، با نەیارەکانتان عەوداڵ بن بەشوێن زانینی بەرنامەی کارەکانتان.\nلەکاتی خۆیدا سوود لەو هەلانە وەربگرن کە دێنە پێش و ئەو ساتانەی پرۆژە بڕیارە گرنگەکان گفتوگۆی لەسەر دەکرێت گەر نەخۆشیش بوون هەر بچنە ناو هۆڵی پەرلەمان، قسە و بیری هەریەک لە ئێوە لەگەڵ ئەوی تر جیاوازی هەیە، رەنگە بیرۆکەی یەکێک لە ئێوە سوود بە هەموو دانیشتوانی هەرێم و عیراق بگەیەنێت نەک تەنها ناوچەکەی خۆت، ئامادە نەبوونت لەو کۆبوونەوە گرنگە رەنگە ببێتە هۆی خراپ تێپەڕینی پرۆژە بڕیارەکە.\nهەرچەندە پێکەوە کارکردنی فراکسیونە کوردستانییەکان لە بەغدا، حزبەکان بڕیاری لەسەر دەدەن بەڵام ئامادەیی ئێوەش بۆ پێکەوە کارکردن دەتوانێت کاریگەریی هەبێت لەسەر بۆچوونی حزبەکان و وەرگرتنی بڕیار.\nهەریەک لە ئێوە دەتوانێت رۆڵی باش و خراپیش سەبارەت بەوە ببینێت، بۆ پابەند بوون بە ئەرکە نیشتمانییەکە باشترە هەمیشە بیرتان بۆلای یەک ئاراستەیی بچێت کە لە خزمەتی گشتیی خەڵک بێت.\nراستە ئێمە وەک کورد لەو ئەنجومەنەدا نابینە زۆرینە بەڵام ئێوە دەتوانن بە تواناکانتان لە داڕشتنی پرۆژە یاساکاندا پیشانی بدەن کە پلانەکانتان لە خزمەتی گشت خەڵکی عیراقدایە، بادەنگ و بۆچوون و پلانی ئێوە لە بەسرە دەنگ بداتەوە، با ئەوان هەست بەوە بکەن کە پەرلەمانتارە کوردەکان لە هەوڵی بنیاتنانی عیراقدان نەک هەرێمی کوردستان بەتەنها.\nهەرچی لەپەرلەماندا باس دەکرێت لە پێناوی باشتر کردنی ژیانی خەڵکە، کەوابوو دەتوانن لەبیری ئەو مادە باشانەدا بن کە بە باسکردن و جێبەجێکردنیان سوود بە هەموو تاکی عیراق بگەیەنن، ئێوە بە هەنگاوەکانتان دەتوانن نێوانی هەرێم و بەغدا خۆش بکەن و لە ناکۆکی دروستکراوی دەرەکی دووریان خەنەوە، چونکە هەرچەند نێوانی سیاسییەکانی هەرێم و بەغدا ئاسایی و هاوڕێیانە بێت هێندە سوود بە گەلانی عیراق دەگات.


72% هاووڵاتیانی سنووری دهۆك لە پرۆسەی تۆماركردنی ئەلیكترۆنی خۆیان تۆمار كردووە\nبەرپرسی پەیوەندییە جەماوەرییەكان لە ئۆفیسی كۆمیسیۆنی هەڵبژاردنەكان لە پارێزگای دهۆك دیار كرد، پرۆسەی تۆماركردنی ئەلیكترۆنی لە سنووری پارێزگای دهۆك بەردەوامە و رێژەی تۆماركردنی بایۆمەتری گەیشتووەتە 72% كە دەكاتە نزیكەی 500 هەزار كەس لەو پارێزگایە كە خۆیان تۆمار كردووە.\nسەگڤان حەسەن، بەرپرسی پەیوەندییە جەماوەرییەكان لە ئۆفیسی كۆمیسیۆنی هەڵبژاردنەكان لە پارێزگای دهۆك بە "هەولێر"ـی گوت: پرۆسەی تۆماركردنی ئەلیكترۆنی بە شێوەیەكی گشتی لە سنووری پارێزگای دهۆك بە شێوەیەكی زۆر باش بەڕێوەدەچێت، رێژەی تۆماركردنی بایۆمەتری لە سنووری پارێزگای دهۆك گەیشتووەتە 72% كە دەكاتە نزیكەی 500 هەزار كەس كە خۆیان تۆمار كردووە، كە بە بەراورد لەگەڵ قۆناغەكانی رابردوو ئەوەش ڕێژەیەكی زۆر باشە، لەگەڵ ئەوەی هێشتا تۆماركردنی دەنگدەران بەردەوامە، بۆ ئەو مەبەستەش 41 بنكەی دەنگدان بۆ دابەشكردنی كارتی دەنگدانی هاووڵاتیان كراونەتەوە و پرۆسەكە بەردەوامە، قۆناغی یەكەمی كارتی بایۆمەتری گەیشتووەتە دهۆك، تا ئێستا توانیومانە لەو 320 هەزار كارتەی كە گەیشتبوونە سنووری دهۆك ڕێژەیەكی باش دابەش بكەین، داوا لەو هاووڵاتیانە دەكەین كە تا ئێستا كارتەكانیان وەرنەگرتووەتەوە سەردانی بنكەكان بكەن بۆ وەرگرتنەوەی كارتەكانیان، چونكە كۆمیسیۆن بڕیاری داوە هەر كەسێك پرۆسەی بایۆمەتری كردبێت و كارتەكەی گەڕابێتەوە و وەرنەگرتبێت، مافی دەنگدانی نابێت، بۆیە داوا دەكەین بەڵگەنامەی پێویست لەگەڵ خۆیان بهێنن و سەردانی بنكەكان بكەن بۆ وەرگرتنەوەی كارتەكانیان، ئەو كارتانەی ماون ئەوانیش لە داهاتوویەكی نزیكدا دەگەن و بەسەر هاووڵاتیاندا دابەش دەكەین.\nڕوونیشیكردەوە، بنكەكانی دەنگدان تا پێش چەند رۆژێك لە هەڵبژاردن كراوە دەبن و هاووڵاتیان دەتوانن تا ئەو كاتە سەردانی بنكەكان بكەن بۆ وەرگرتنەوەی كارتەكانیان، بەردەوامیش هاووڵاتیان هۆشیار دەكەینەوە، بەردەوام كوڕ و سیمینار ئەنجام دەدەین، خەڵك هۆشیار دەكەینەوە، لەگەڵ لایەنە سیاسییەكان و راگەیاندنەكان كۆبوونەوەمان كردووە و داوامان لێ كردوونە كە خەڵك هان بدەن بۆ ئەوەی سەردانی بنكەكان بكەن بۆ خۆ تۆمار كردن و وەرگرتنەوەی كارتەكانیان.\nسەگڤان حەسەن، ئەوەشی گوت: تا ئێستا زیاتر لە 15 هەزار كەس لە سنووری پارێزگای دهۆك ناوی خۆیان پێشكەش كردووە و ناوی خۆیان بۆ سەر سندوقەكانی دەنگدان تۆمار كردووە، پێداچوونەوە بە فۆرمی ئەو كەسانە دەكرێت و لە داهاتوودا تیروپشكی ئەلیكترۆنی بۆ ناوی ئەوان دەكرێت و ئەو كەسانە دەست نیشان دەكرێن كە رۆژی هەڵبژاردن لەسەر سندوقەكان دەبن".


دادگایی کردنی کلتور - بنکەی روناکبیریی گەلاوێژ :: Gelawej\nرۆمان Jul 7, 2020\nهەموومان لەناو کلتور\nداین،هیچ یەکێک لە ئێمە لە دەرەوەی کەلتور ناژێت.هەموو هەڵس وکەوتێکی ئێمە،کەلتور لەپشتیەوە وەستاوە،چونکە کەلتور تێڕوانینی ئێمە بۆ ژیان دیاری دەکات، هەڵس و کەوتیشمان ڕەنگدانەوەی تێڕوانینەکانمانە بۆ ژیان. لەگەڵ ئەوەش دا کەلتور دەریایەکی بەستوو نییە، بەڵکو هەمیشە لەجوڵەدایە،بەڵام هەموو جووڵەیەکیش پێویستی بەهێزێک هەیە.وەک چۆن شەپۆلەکانی دەریا لەخۆوە دروست نابن بەهەمان شێوە گۆڕانی کەلتورییش لەخۆوە ڕوونادات، پێویستی بەمرۆڤی بیرکەرەوە هەیە،مرۆڤ و کەلتور لەپەیوەندیەکی ڕاستەوانەدان لەگەڵ یەکتردا. کەلتورسازی یان پیشەسازیی کەلتور بەرهەمی مرۆڤە.وەک چۆن کەلتور چوارچێوە بۆ مرۆڤ دادەڕێژێت، ئاوەهاش مرۆڤ دەتوانێت دەستکاری کەلتور بکات.\nکەلتور چییە جگە لە گشتی کردنەوەی تێڕوانینێکی دیاریکراوو پەیڕەوکردنی لەلایەن تاکەکانی کۆمەڵگەوە. لێرەوە هەر ڕەخنەو ستایشێک لەڕەفتاری مرۆڤ ڕاستەوخۆ یان ناڕاستەوخۆ دەبێتە ڕەخنەگرتن لە کەلتور.\nڕۆمانی (بنات البراری) کە بەتەکنیکی واقیعی سیحری نووسراوە ڕۆمانێکە سەرلەبەر ڕەخنە لەکەلتور دەگرێت ،کەلتوری توند و تیژی و ژنکوژی ،بەبیانووی شەرەفەوە.\nکارەکتەری سوڵتانە،عاشقی ئیبراهیم دەبێت و سکی لێی پڕدەبێت، بۆ سڕینەوەی ئاوی ڕوو، شەریفی باوک سوڵتانە دەکوژێت.بە کوشتنی سوڵتانە، ڕووداو کۆتایی پێنایەت،بەڵکو شار بەتەواوی بەرنەفرەت دەکەوێت ،نەفرەتی سوور بوون.خوێنی ڕژاوی سوڵتانە دەبێت بە نەفرەتێک بە گەردنی هەمووانەوە، بەگەردنی هەموو گوندەکەوە، نا، لەوەش زیاتر دەبێت بەگەردنی سروشتیشەوە. لە ڕۆژی سەربڕینی سوڵتانەوە،هەموو شتێک ڕەنگی خوێن دەگرێت،خانوو،دیوار، درەخت، پشیلە و کەروێشک و ئاژەڵەکانیش، ڕەنگیان سوور دەبێت،سەوزەو میوەکان، یاسەمین و چنارەکان سووردەبن، مناڵ لە دایک دەبێت و ددانیان سوورە.خەڵکی گوند جگە لە ڕەنگی سوور،چاویان هیچ ڕەنگێکی تر نابینێت، سووربوونی ئەم گوندە دەبێتە بابەتی ڕۆژنامەو گەشتیاران لەتەواوی وڵاتەوە دێن بۆ بینینی گوندەکە.دەیان ئەفسانەی جیاواز دەدرێتە پاڵ سووربوونی گوندەکە.\nتەنانەت سوور بوون دەبێتە بەشێک لە فەرهەنگی زمانیان،کاتێک کە دووکەس پەیوەندییان تێک دەچێت، لەبری جنێو وشەی سور بەکاردەهێنن.بەر سوور کەویت.\nئەم نەفرەتە بەرگوند دەکەوێت چەند ساڵێک دەخایەنێت.\nئەو مناڵەی سوڵتانە،کە لەبرایمە،برایم بەخێوی دەکات و گەورە دەبێت،وردە وردە ڕەنگی گوند دەگۆڕێت، ڕەنگی سوردەگۆڕێت بۆ پرتەقاڵی، بۆ زەرد،بۆ شین، وخەڵکی گوند ئاهەنگی شادی دەگێڕن.\nئەو کچەی لە سوڵتانە بەجێماو برایم بەخێوی کرد، عاشقی حەمزە دەبێت، حەمزە سێکسی لەگەڵ دەکات، دووبارە ڕەنگی گوند تێک دەچێت، هەموو ڕەنگەکانی تر کاڵ دەبنەوەو ڕەنگی سوری تۆخ زاڵ دەبێت بەسەر هەمووشتێکا.خوێن گوندەکە ڕادەماڵێت.\nبرایمی باوک "ڕەیحانە" دەبات و لەسەر گۆڕەکەی سوڵتانە، بەچەقۆیەک،سەری دەبڕێت،هەرچەندە ڕەیحانە دەپاڕێتەوە،کەباوکە ئەوکارە نەکات، وەک چۆن سوڵتانە کاتی خۆی لەشەریفی باوک پاڕایەوە سەری نەبڕێت،هەر سەری بڕی،بە هەمان شێوە برایمیش چەقۆیەکی لەگیرفانی دەرهیناوە رەیحانەی سەر بڕی. ئەوەی جێگای سەرنجە ، ڕۆماننووس دەیەوێت بڵێت: کچان،هەمان چارەنووسی دایکیان هەیەو هیچ گۆڕانێکی کلتوری ڕووینەداوە.برایمی کە خۆی قوربانییە و مەعشوقەکەی سەر بڕا، ئێستا بووەتەوە بە جەلاد و کچەکەی خۆی لەسەر عەشق سەر دەبڕێت. هڵبژاردنی ناوی برایم بۆ کارەکتەرێکی پیاولێرەدا، مەبەست لێی دووبارە ئامادەکردنەوەی ڕەهەندی ڕەمزی و ئاینی چیرۆکێکە لە مێژوودا.چیرۆکێککە تائێستا درێژەی هەیەو پێناچێت ببڕێتەوە. مەبەست لەناونانی برایم ،لێدانە لە بونیادی کەلتوری توند وتیژیی.\nبەرپرسیارکردنی ئاینە لە چەوساندنەوەی ژن و درێژەدان بە کەلتوری تونوتیژیی.\nئیبراهیمێک لەڕابردوودا چەقۆی خستە سەر گەردنی ئیسماعیل، ئیبراهمێک لەئێستادا چەقۆ دەخاتە سەر گەردنی کچەکەی. ئامادەبوونی ئیبراهیم لەئێستادا ئاماژەیە بۆ زیندوومانەوەی دەسەڵاتی کەلتوری نێرینە.\nجیهان هێشتا نێرینەیە، هزر، فەلسەفە، سیاسەت، هەموو شتێک نێرینەیە، چونکە جیهانی بوونیادنراو بەویستێکی نێرانەوە بونیاد نراوە.هەربۆیەشە گێڕەوەوە دەڵێت(پێویستە ئەم دونیایە تێک بدرێت و بەڕوانگەیەکی مێینانەوە دروست بکرێتەوە).واتە کۆتای بەکەلتوری نێرینە بهێنرێت و لەبریتی دا کەلتوری ژنانە باڵادەست ببێت.\nبۆچی کەلتور تاوانبارە؟ کاتێک ئیبراهیم ڕەیحانە دەکوژێت و خۆیشی لەحەسرەتا دەمرێت،لەگۆڕەکەدابە سوڵتانە دەڵێت( من نەمکووشت، ئەوە ئەوان بوون دەستی منیان گرت و ئەویان پێکووشت، ئەوان لەناو سەرم دان).\nکەواتە ،ئەوەی تاوانبارە کەلتورە لەم ڕۆمانەدا،نەک پیاو وەک مرۆڤ.ڕوانگەی ژیاندۆستی ئەوەیە ،کەلتور دادگایی بکرێت نەک پیاو،چونکە پیاو وژن هەردووکیان لەناو هەمان کەلتوری ژیانکوژیدان.\nئەم ڕۆمانە،سەرەڕای بەهێزی فەلسەفەژیاندۆستیەکە، نەتوانراوەهەتا،کۆتا، بەهەمان تەکنیکی واقیعی سیحری بەردەوام بێت ،بەڵکو گێڕانەوە زۆر سادە دەبێتەوە،دەکرا لەوجێگای برایم لەگۆڕدا بەسوڵتانە دەڵێت:(من نەمکوشت ئەوە ئەوانبوون دەستی منیان درێژکرد بۆئەو، ئەوان لەناو سەرم دان) ئالێرە فەلسەفەی پشت نووسینی ئەم ڕۆمانە گەشتۆتە لوتکەی خۆی. هەرچی دوو فەسڵی کۆتاییە ، زیانی لەڕۆمانەکەداوە، لەڕووی گێڕانەوەوە زۆر سادە بووتەوە.لە واقیعی سیحرییەوە دەبێتەوە بەڕۆمانێکی تەواو واقیعی و لەبری فەلسەفە ژیاندۆستیەکە ،ئەدەبیاتی ڕێکخراوەکانی ژنان تیایدا تۆخ دەبنەوە. دەکرا بەهەمان تەکنیکی واقیعی سیحری کە بابەتەکە چارەسەر بکرایەت.


مارس 3, 2021 – رادیو ده‌نگی ئازادی و یه‌كسانی\nسه‌پاندنی سزا به‌سه‌ر ٧ به‌رپرسی باڵای رووسیه له لایه‌ن ده‌وڵه‌تی ئامریكا\nئەمریکا داوا دەکات رووسیا ئەلێکسی ناڤالنی، سەرکردەی ئۆپۆزیسیۆنی رووسی ئازاد بکات کە لە مانگی به‌فرانباری ئه‌مساڵ دوای گەڕانەوەی لە ئەڵمانیا، لە مۆسکۆ دەستگیرکرا و دواتر بە تۆمەتی “گەندەڵی” سزای دوو ساڵ و …\nبه‌رز بوونه‌وه‌ی ڕێژه‌ی بێكاری له ئیسپانیا\nبه پێی راپورته‌كان، بێکاربوونی ژمارەیەکی زۆر لە هاووڵاتیانی ئیسپانی بەهۆی سنووردارکردنی رێوشوێنەکانی پەیوەست بە رووبەرووبوونەوەی کۆرۆنا بووە. رێکارەکان زیانی گەورەیان لە کەرتی گەشتیاریی ئیسپانیا داوە، کە بەردەوام سەرچاوەیەکی گرینگی داهات بووە بۆ ئەو …\nسێشەممە ١٢ی ڕەشەمە، هاووڵاتییەک بە ناوی “فەرەیدوون مووساپوور“، خەڵکی شاری ڕەبەتی سەردەشت، بۆ بەندی زیندانییانی سیاسیی زیندانی ورمێ ڕاگوێزرا. به پێی راپۆۆرته‌كان، ئەو هاووڵاتییە پاش کۆتایی لێپرسینەوە لە گرتووخانه‌ی ئیتلاعاتی سپا لە …\nسێشەممە ١٢ی ڕەشەمە، هاووڵاتییەک بە ناوی “عەبدولغەنی دەروێشی“، خەڵکی ورمێ بە دانانی وه‌سێقه‌ی ١ میلیارد تمەنی بە شێوەی کاتی لە زیندانی ورمێ ئازاد کرا. هه‌روه‌ها ڕۆژی شەممە ٩ی ڕەشەمە، زیندانییەکی سیاسیی بە …\nله ماوه‌ی رۆژانی رابردوودا، “کەیوان نژاد ڕەسووڵ“، هاووڵاتیی خەڵکی پیرانشار بە مەبەستی تێپەڕاندنی سزای ٣٠ مانگ بەندکران کە بەسەریدا سەپابوو، دەستبەسەر و بۆ بەندیخانەی ناوەندیی نەغەدە گوازرایەوە. هه‌روه‌ها دوو هاووڵاتیی بە ناوەکانی “سۆران موعین‌دووست“، …\nڕۆژی سێ شەممە ١٢ی ڕەشەممەی، بە هۆی تەقینەوەی مین لە گوندی “لەک بن“ی سەر بە پیرانشار هاووڵاتییەک بە ناوی “سەتار ئەزهەری” بریندار بوو. به پێی راپۆرته‌كان، “سەتار ئەزهەری” لە کاتی کێڵانی زەوی بە تراکتۆر چووەتە سەر …\nبه پێی هه‌واڵی گه‌یشوو له شاری بۆكانه‌وه، كاتژمێر ٩ و نیوی شه‌وی دووشه‌ممه، هاوڕێ ڕه‌سووڵ عه‌زیزی، تێكۆشه‌ری سیاسی و پێشمه‌رگه‌ی دێرینی كۆمه‌ڵه له ته‌مه‌نی ٦٢ ساڵیدا به‌هۆی نه‌خۆشی له شاری بۆكان ماڵئاوایی له ژیان كرد. هاوڕێ …\nكرێكارانی خزمه‌تگوزاریی شاره‌داریی كووت عه‌بدوڵڵا ڕۆژی سێشه‌ممه ١٢ی مانگی ڕه‌شه‌ممه له ناڕه‌زایه‌تی به نه‌درانی حه‌قده‌سته‌كانیان له به‌رامبه‌ر بینای شاره‌داری ده‌ستیان دایه كۆبوونه‌وه. ئه‌م كرێكارانه كه له چوار مانگ له‌مه‌وبه‌ره‌وه هه‌تا ئێستا هیچ حه‌قده‌ستێكیان وه‌رنه‌گرتووه، ڕایانگه‌یاندووه كه له باروودۆخی گران بوونی به‌رده‌وامی پێداویستییه‌كانی ژنان، حه‌قده‌ستی …\nخانه‌نشینكراوانی فوولادی ئیسفه‌هان، رۆژی سێشه‌ممه ١٢ی ڕه‌شه‌ممه، له‌ناره‌زایه‌تی به به‌رێوه نه‌چوونی گه‌ڵاڵه‌ی هاوسانسازی و بیمه‌ی ته‌كمیلی و باروودۆخی خراپی ژیان، ده‌ستیان دایه كۆبوونه‌وه‌ی ناره‌زایه‌تی. كرێكارانی خانه‌نشینكراوی فوولادی ئیسفه‌هان، خوازیارن كه حقووقه‌كانیان له‌گه‌ڵ ڕۆیشتنه سه‌ره‌وه‌ی هێڵی هه‌ژاری …\nرۆژی سێشه‌ممه ١٢ی ڕه‌شه‌ممه، كۆمه‌ڵێك له مۆعه‌لیمانی حه‌قۆلته‌دریسی له‌ناره‌زایه‌تی به پێرانه‌گه‌یشیتن به داخوازیه‌كانیان، له به‌رامبه‌ر بینای وه‌زاره‌تی ئامووزش و په‌روه‌رش، ده‌ستیان دایه كۆبوونه‌وه‌ی ناره‌زایه‌تی. به پێی راپۆرته‌كان، مۆعه‌لیمانی حه‌قۆلته‌دریسی به شێوه‌ی به‌رێوه‌چوونی یاسای دامه‌زراندنیان نارازین و خوازیاری گه‌رانه‌وه به شێوه‌ی …


فەرمانی ٧٣یەم و جارێکیتر ژیانەوە.. بەشی کۆتایی – کوردی – RojNews.News\nپێنج شه‌ممه, ئاب 5, 2021\nفەرمانی ٧٣یەم و جارێکیتر ژیانەوە.. بەشی کۆتایی\n28/02/2020 - 10:41:28 pm\nشەممە, 4 أغس 2018 – 11:23 ڕۆژنیوز – ئیبراهیم ئێزدی\nبەهۆی هێرشی چەتەکانەوە سەدان هەزار هاوڵاتی گوازرابوونەوە بۆ شوێنە پارێزراوەکان لە شەڕ، بەڵام چەتەکان ناوچەکەیان داگیرکردبوو، مەترسییەکان هێشتا بەردەوامییان هەبوو، بەڵام بەرگری لە خەڵک و پێکهێنانی ئاسایش لە ناوچەکەدا لە ئەولەوییەتدا بوو.\nپاش ئەوەی گەریلاکانی هەپەگە و یەژاستار و شەرڤانانی یەپەگە و یەپەژە چیای شەنگالیان کۆنتڕۆڵکرد و ڕێرەوێکی مرۆییان بۆ هاوڵاتیان کردەوە، ئۆپەراسیۆنی ڕزگارکردنی شەنگال دەستیپێکرد، لەو نێوانەدا گەنجانی شەنگال بە فەرماندەیی گەریلاکانی هەپەگە خۆیان ڕێکخست، لە مانگی ئەیلولدا ٢٠١٤دا یەکینەکانی بەرخۆدانی شەنگال- یەبەشە دامەزرا، بەو شێوەیە یەکەم هێزی بەرگری لە خەڵکی ئێزدی لە مێژوودا دامەزرا و هەزاران گەنجی ئێزدی بەشداری ڕیزەکانی یەبەشە بوون.\nهاوکات بە ڕێکخستنی یەبەشە، هەنگاوە سەرەتاییەکان بۆ ڕزگارکردنی شەنگال دەستیپێکرد، لە ڕۆژی ١٩-١٢-٢٠١٤دا، بە پێشەنگیی یەبەشە و پشتگیریی گەریلاکانی هەپەگە و یەژاستار ئۆپەراسیۆنی ڕزگارکردنی شەنگال دەستیپێکرد، لەو بەرخۆدانە مێژووییەدا ژمارەیەکی زۆر لە گەریلاکان و شەڕڤانان شەهیدبوون، لە مانگی ١٢ی ٢٠١٤دا شارۆچکەی خانەسۆر و ڕزگاربوو و پاشان هەنگاوێکی نوێ بۆ ئۆپەراسیۆنەکە دەستیپێکرد، پاشان گوندەکانی دەوروبەری لە چەتەکان پاککرانەوە.\nلە ساڵی ٢٠١٥دا ئۆپەراسیۆن لە ڕۆژئاوا و باشوری چیای شەنگالەوە بەرفراوان کرایەوە، بەرە بەرە هێزەکانی بەرگری لە شەنگال بەهێزتردەبوونەوە و بەشداربوونی ژنان لە ناو ڕیزەکانی ئەو ئەو هێزانەدا زیاتریان کردبوو، بەو هۆیەوە یەکینەکانی ژنانی شەنگال- یەژەشە دامەزرا، بە بەرخۆدانی شەڕڤانان و گەریلاکان مەدیبان، سکێنییە، گەلیی شیلۆ و دەیان گوندی دیکە رزگارکران، هەنگاوی گەورە بۆ ڕزگارکردنی ناوەندی شەنگال دەستیپێکرد، ناوەندی شەنگال سەرئەنجام لە ڕۆژی ١٣ی ١١ی ٢٠١٥ ڕزگارکرا.\nلە چوارچێوەی ئۆپەراسیۆنەکەدا، بەمەبەستی ڕزگارکردنی منداڵان و ژنان ئۆپەراسیۆنێکی تایبەت دەستیپێکرد، لە ئۆپەراسیۆنەدا سێ هەزار و ٣٠٠ کەس لە چنگی چەتەکان ڕزگارکران و ڕادەستی خانەوادەکانیان کرانەوە.\nپاش ئەوەی ئاسایش لە ناوچەکەدا پێکهات، هاوڵاتیانی ئێزدی دەستیان کرد بە گەڕانەوە بۆسەر خاکی ئێزدخان، چەتەکان جار جار لە گوندەکانی دەوروبەری شەنگالەوە هەوڵی هێرشیان دەدا، بەڵام ئەو هەوڵانە پووچەڵ کرانەوە، لە ساڵی ٢٠١٧دا گروپێک چەتەی سەربە تورکیا هوڵی هێرشێکیان لە خانەسۆرەوە دا، هەورەها فڕۆکە جەنگییەکانی سوپای تورک شەنگالیان بۆردومان کرد، تا ئێستاش ڕێگاکانی هەولێر و دهۆک بۆ شەنگال داخراون و تەنیا ڕێگای موسڵ کراوەیەوە، هەرچەند ئاماری فەرمی ڕانەگەیندراوە ،بەڵام دەوترێت کە ٥٠ هەزار هاوڵاتی شەنگال گەڕاونەتەوە شەنگال.\nهاوڵاتیانی ئێزدی بە گەڕانەوەیان بۆ شەنگال دەستیانکرد بە ڕێکخستنی خۆیان، لە هەموو ڕووەکان و بوارەکاندا ناوەند و ڕێکخراویان دامەزراند، ١٤ی مانگی ١ی ٢٠١٥ ئەنجومەنی دامەزرێنەری شەنگال دامەزرا، لەژێر چەتری ئەو ئەنجومەنەدا ڕێکخراو و ناوەندی دیکە کرانەوە، ئەو ئەنجومەنە هەوڵیدا کە فەرمانی ٧٣ یەم وەک جینۆساید بە کۆمەڵگای نێودەوڵەتی بناسێنێت، هەر لەو ساڵەدا ئەنجومنی ژنان دامەزرا و پاشان کە گەورە بووەوە خۆی بە تەڤگەری ئازادیی ژنانی ئێزدی- تاژێ، ناساند.\nهەروەها سیستمی ئاسایشی ناوخۆی شەنگال دامەزرا، دواتر لە حوزەیرانی ٢٠١٦دا ئاسایشی ئێزدخان دامەزرا و هەزاران کچ و کوڕی ئێزدی بەشداری بوون.\nیەکێکی دیکە لەو هەوڵانەی بۆ ڕێکخستنی کۆمەڵگای ئێزدی درا، سیستمی پەروەردە بوو، بۆیەکەم جار زمانی دایکی لە شەنگالدا گرنگیی پێدرا، ئەکادمیای گشتی و سەربەخۆ دامەزرێندرا و مامۆستاکان تێیاندا پەروەردەکران، پاشان لە خانەسۆر و سەردەشت خوێندنگا کرایەوە و دواتر لە ناوەندی شەنگال، سنون، سەردەشت و خانەسۆر پەروەردەی زمانی دایکی دەستیپێکرد.\nلە بواری کلتوریشدا هەنگاوی گرنگ نرا و بۆ پاراستنی کلتور و مێژوو و ئاینی ئێزدی ئامادەکاری ئەنجام درا، هەروەها ناوەندەکانی کلتور و هونەر دامەزران.\nلەلایەکی دیکەوە لە ڕووی ئابوری و خزمەتگوزاریشەوە هەوڵدراوە، یەکەم جار شارەوانی سەردەشت بۆ چارەسەرکردنی کێشەی ئاوی هاوڵاتیان دامەزرا، پاشان لە زۆراڤا، گوهبەل، بۆریک، دهۆلا، دگورێ، خانەسۆر و ناوەندی شەنگال شارەوانی کرایەوە، بۆ گەشەپێدان بە سیستمی ئابوریش چەندنی هەرەوزی کرایەوە، ئەوە بەتایبەتی لە بواری کشتوکاڵدا پەرەی پێدرا.\nئێزدییەکان لە ساڵی ٢٠٠٣دا تەڤگەری دیموکراتی ئازادیی ئێزدییانیان دامەزراندبوو، ٢٤ی حوزەیرانی ٢٠١٦ لە کۆنگرەی ئەو حزبەدا، ناوی حزبەکە بە پارتی ئازادی و دیموکراسی ئێزدییان گۆڕا، پادێ لە ساڵی ٢٠١٧دا بە فەرمی لەلایەن حکومەتی عێراقەوە پەسندکرا، لە هەڵبژاردنی پەرلەمانی عێراقیشدا بەشدارییان کرد و زیاتر لە شەش هەزار دەنگیان هێنا.\n٣٠ی ئایاری ٢٠١٧ ئەنجومەنی دامەزرێنەری شەنگال کۆنگرەی خۆی بەڕێوەبرد و ناوی بە ئەنجومەنی خۆبەڕێووەبەری دیموکراتی شەنگال گۆڕی، ئەنجومەنەکە ٢٠ی ئابی ٢٠١٧ پرۆژەی خۆبەڕێوبەری دیموکراتی شەنگالیان ئاراستەکرد، کە لە ٢٣ خاڵ پێکهاتبوو.\nلە مانگی ئازاری ٢٠١٨دا کۆنسەی بەڕێوبەریی کەجەکە بەبڵاوکردنەوەی ڕاگەیەندراوێک گەریلاکانی لە شەنگال کشاندەوە و رایگەیاند، کە ئەرکی هێزەکانمان لە شەنگال کۆتایی پێهاتووە.\nدەتوانین بلێین کە پاش چوار ساڵ ژیانێکی نوێ لە شەنگال پێکهاتووە، ئێزدخان هێزی پاراستنی یەبەشە و یەژەشەی هەیە و پادێش وەک ئیراەی سیاسیی گەل تێدەکۆشێت، لەبارەی پەروەردە، ئابوری و ئاینیشەوە دانوستان لەگەڵ بەغدا ئەنجام دەدرێت، خۆبەرێوبەریی دیموکراتی شەنگال لە چوارچێوەی دەستووری عێراقدا لە هەوڵداندایە بۆ دەستەبەرکردنی مافی خەڵکی ئێزدی.\nلە گەڤەر تەقینەوە ڕوویدا\nوان، بڕیاری زیندانکردنی ٢٠ هاوڵاتیی درا\nماسییەکانی چەمی دێوانە کۆمەڵکوژ کراون- بە وێنە\n5 ئاب 2021\nبەقاڵەكانی كۆیە لە عەلوەی شارۆچكەكە گرد بوونەوە\nگەنجانی وڵاتپارێز كتێبەكانی ڕێبەر ئاپۆ لە ماوەت بڵاو دەكەنەوە\nکەشناسیی سلێمانی: كەشوهەوای ناجێگیر تا یەكشەممە بەردەوام دەبێت\nدەوڵەتی تورك و چەتەكانی گوندەكانی شەهبا تۆپباران دەكەن\nلە دێرك یادی ٩٤ شەهید كرایەوە\nڤیدیۆی دوو چالاکیی گەریلا بڵاوکرایەوە\n4 ئاب 2021\nگەریلا تیڤی ڤیدیۆی چالاکییەکانی ڕۆژانی ٢٧ی حوزەیران و ١ی ئایاری هێزەکانی گەریلای لە هەفتانین بڵاوکردەوە، کە تیایاندا شەش داگیرکەر سزادرابوون....\nکەجەکە: ئێمە بە هۆی قوربانییەکانی ئاگرەکەوە خەمبارین\nکەجەکە، دەربارەی ئاگرکەوتنەوە لە دارستانەکانی تورکیا ڕایگەیاند: ئەو ئاگرکەوتنەوەیە کارەساتێکی ناخۆشە و ئێمە بە هەموو گەلی تورکیا دەڵێین ئەو دۆخە...\nدەوڵەتی تورک دوای شەش ڕۆژ بکوژی خێزانە کوردەکەی دەستگیرکرد\nدوای ئەوەی کە ڤیدیۆی بکوژ "محەمەد ئاڵتون" بڵاو بوویەوە و دەناسرایەوە کێیە، دەوڵەتی تورک دوای شەش ڕۆژ بکوژی کۆمەڵکوژیی خێزانە...\nپەدەکە سێ ئەندامی ڕژاکی دەستگیرکرد\nلەکاتی گەڕانەوەیان لە شەنگال، دوو ئەندامی ڕژاک لەلایەن هێزەکانی پەدەکەوە دەستگیرکران. شاندێکی پێکهاتوو لە دوو لە ئەندامانی دەستەی بەڕێوەبەریی و...\nلە ئەستەنبوڵ ١٠ ئۆتۆمبێلی فاشیستەکان سوتێندران\nجەنگاوەرانی هەبەدەهە ڕایگەیاند، بۆ یادی خالید ئەبو روکەن (ئیبراهیم تورگوت)، لە ئەستەنبوڵ ١٠ ئۆتۆمبێلی فاشیستەکانیان، لە چالاکییەکدا سوتاند. جەنگاوەرانی کۆمیتەی...\nدوو گەریلای پژاک لە بۆکان شەهیدبوون\nپژاک، ناسنامەی دوو گەریلای ڕاگەیاند، کە لە ڕۆژی ٢٧ی ٧ی ٢٠٢١ لە هەرێمی بۆکانى سەر بە پارێزگای ورمێ، لە بۆسەیەکی...


زایینی: ٠٢-٠٣-٢٠١٥ - هەتاوی: ١٣٩٣/١٢/١١ - ٠٩:٤٨ تاران قه‌باره‌ی فۆنت:\nدوێنێ شەممە، رێکەوتی ٢٨/٢/٢٠١٥، یاشار کەماڵ، نووسەری کوردی بە تورکی نووس، لە تەمەنی ٩٢ سالێدا لە نەخۆشخانەیەکی ئیستانبول کۆچی دوایی کرد. زۆر کەڕەت سەبارەت بەو هزرڤانە کوردانەی کە بە زمانی کوردی بەرهەمەکانیان بڵاو نەکردۆتەوە، بابەت نووسراوە. منیش یەکێک لەو کەسانە بووم، لە روانگەی خۆمەوە، ئاوڕم لەو باسانە و ئەو کەسایەتییانە داوەتەوە.\nبە بۆچوونی من، ئەو خاوەن پێنووسانە دەشێ پۆلین بکرێن بە ٣ بەش. بەشی یەکەم لە خزمەتی نەتەوەی فەرمانڕەوادا بوون. نموونەی رەشیدیاسمی یە. ئەگەرچی ناوبراو هەڵبەستی بە زمانی کوردی نووسیووە، بەڵام ناوەرۆکی کتێبەکەی (کورد و پێوەندییە رەگەزییەکانی) چەواشەکاریی مێژووی کوردی پێوە دیارە و نەتەوەکەی خۆی کردووە بە ژێر تەوشێی فارس. لەو دەستەیە جگە لە یاسمی، عیسا پەژمان و عیرفان قانعی فەرد، نموونەی قەڵەم‌فرۆشی کوردن بۆ دەسەڵاتی شا و شێخ لە ئێران.\nدووهەم، ئەو پێنووسانەی کە نووسینەکانیان بە زمانی نەتەوەی فەرمانڕەوایە، بەڵام ناوەرۆکی نووسینەکانیان جگە لە خزمەت کردن بە ئەدەبی نەتەوەی فەرمانڕەوا(فارس، عەرەب و تورک)، زیانی بۆ نەتەوەی کورد نەبووە. نموونەی ئەم بەشە، بەرهەمەکانی ئەبولقاسم لاهووتی، عەلی محەممەد ئەفغانی، عەلی ئەشرەف دەرویشیان، ئیبراهیم یونسی، یاشار کەماڵ، محەممەد قازی و سەلیم بەرەکاتە. ناوەرۆکی بەرهەمەکانی ئەم بەشە، زیاتر باس لە چەوسانەوەی چینایەتی و بەگژداچوونەوەی نیزامە سەرمایەدارییەکان دەکا. لایەنی مرۆڤایەتی بەبێ جیاوازی لەم بەشەدا زیاتر زەق دەکرێتەوە. بەڵام بەرهەمەکە دەچێتە خانەی ئەو زمانەی کە پێی نووسراوە.\nبەشی سێهەم، ئەو بەرهەمانەیە کە ئەگەرچی بە کوردی نەنووسراون، بەڵام بۆ ناساندنی مێژووی کورد و کێشەی کورد تەرخان کراون. نموونەی رۆمانی "نزا بۆ ئارمێن"ی یونسی، "کورد و کوردستان"ی واسیلی نیکیتن کە قازی وەریگێڕاوەتە سەر زمانی فارسی، "رۆمانی چیای ئاگری"ی یاشار کەماڵ و ...\nبە کورتی، ئەم کەسایەتییە خاوەن هزر و هونەرانە، لە بەر نووسینی بەرهەمەکانیان بەو زمانەی کە پێیان نووسیوە، نابێ لۆمە بکرێن. تەنیا ناوەڕۆکی نووسینەکانیانە کە دەیانخاتە بەر رەخنە ئەگەر بە لایەنگری لە دەسەڵاتی داگیرکەر بایاندابێتەوە.\nمن، وەک ناوەڕۆکی کتێبەکانی یاشار کەماڵ، ئەوانەی کراون بە کوردی یان فارسی و خوێندومەتەوە، هەست دەکەم بیری ئەو نووسەرە تێکەڵاوێکە لە چەوسانەوەی چینایەتی و نەتەوایەتی لە تورکیە.\nلە کۆتایی ئەم نووسینە سەرپێیەدا، دەمهەوێ روو بکەمە ئەو ئازیزانەی کە زۆر خراپ دادەبارنە سەر یاشار کەماڵی کۆچکردوو، ئەم رابردووە بخوێننەوە. ئەوسا، بە تێبینی زیاترەوە بڕیار بدەن.


دکتۆر ده‌شتی بوستانی ده‌ڵێت پێویسته حکومه‌ت بیمه‌ی ته‌ندروستی بۆ خه‌ڵك دابه‌ین بکات\nدکتۆر ده‌شتی دزه‌یی و دکتۆر ده‌شتی بوستانی له میانه‌ی سه‌ردانیاندا بۆ ده‌نگی ئه‌مه‌ریکا، دووشه‌ممه 23 ی هه‌شتی 2010\nتیمێک له پزیشکانی هه‌رێمی کوردستانی عێراق ماوه‌یه‌که له سه‌ردانی ئه‌مه‌ریکان و له کۆنگره‌ی FIME به‌شدارییان کردووه که له ولایه‌تی فڵۆریدا سازدراوه.\nژماره‌یه‌ک له‌و پزیشکانه که بریتی بون له دکتۆر ده‌شتی دزه‌یی، دکتۆر ده‌شتی بوستانی، دکتۆر موئه‌یه‌د چه‌خماخچێ، دکتۆر سیروان گه‌رۆته و دکتۆر مویه‌سسه‌ر به یاوه‌ری دکتۆر چالاك سه‌ید عومه‌ر به‌رزنجی سه‌ردانی به‌شی کوردی ده‌نگی ئه‌مه‌ریکایان کرد و هاوکارمان حه‌یده‌ر که‌ریم ئه‌مه‌ی به‌ده‌رفه‌ت زانیی و مێزگردێکی له گه‌ڵ دکتۆر ده‌شتی دزه‌یی، دکتۆر ده‌شتی بوستانی سازدا بۆ ئه‌وه‌ی باس له چۆنێتی هاتنه‌که‌یان بۆ ئه‌مه‌ریکا بکه‌ن هه‌روه‌ها باسی ڕه‌وشی ته‌ندروستی له هه‌رێمی کوردستانی عێراق بکه‌ن به تایبه‌تی بۆچوونیان له سه‌ر به‌رزی نرخه‌کانی چوونه لای دکتۆر.\nدکتۆر ده‌شتی دزه‌یی گوتی ئێمه له به‌شی بازرگانی بالیۆزخانه‌ی ئه‌مه‌ریکی بانگهێشت کراین که‌وا بێین سه‌ر‌دانی FIME SHOW بکه‌ین که پیشه‌نگایه‌کی جیهانییه و ساڵانه له شاری مه‌یامی ولایه‌تی فڵۆریدا سازده‌درێت و تێدا ده‌زگاو ته‌کنالۆژی نوێی ته‌ندروستی نیشان ده‌درێت.\nدکتۆر ده‌شتی بوستانی ده‌ڵێت پێویسته حکومه‌ت بیمه‌ی ته‌ندروستی یاخود ته‌ئمینی ته‌ندروستی بۆ خه‌ڵك دابه‌ین بکات، نه‌خۆشخانه‌ی گشتی به به‌لاش بکات و بۆ نه‌خۆشخانه‌ی که‌رتی تایبه‌تیش ڕێنه‌مایی و قانونه‌کانی خۆی بۆ دابنێت.\nده‌توانن له ڕێی کلیککردنی ئه‌و فایله ده‌نگیانه‌ی سه‌ره‌وه‌ی ده‌سته چه‌پ گوێبیستی ته‌واوی گفت و گۆکه بن که ماوه‌که‌ی 15:44 خوله‌که.


Diplomatic Magazine | كاتێك ئاشتی دەروونیمان تێك دەچێت\nمافپەروەر ڕەنج باراوی\nبەڵام كاتێك كەوتنە هەڵەوە ئاشتی دەروونیان تێكچوو, پێیان وابوو هەموو دونیا تێكچووە ,بەڵام لە ڕاستیدا ئاشتی دەروونی ئەوان تێكچوبوو,\nئەمەش بە هۆی هەڵەشەیەوە بوو كە پاش ئەوە درووست بوون دەركران لە بەهەشت بۆ ئەوەی لەسەر زەوی كاری جووتیاری و كێڵگەكاری زەوی بكەن و كەوتنە ناڕەحەتیەوە وئاشتی دەروونیان تێكچوو بە هۆی ئەو سزایەی وەریانگرت ,\nچونكە سەرپێچی فەرمانی خودای گەورەیان كردو كاریگەری هەڵەكەیان زۆر بوو هەر ئەوەش بوو كە ئادەم گووتی :حەوا ئەو سێوەی لە دار كردەوە پێی دام منیش خواردم ,ئا لێرەو ئەو گوونجان و هاوژینی و پێكەوە ژیانە كەوتە مەترسیەوە,بێجگە لەوەش لەو نازو نیعمەتە بێ بەش بوون كەوتنە سەر زەوی كە دەبێت ئیتر بە ئارەقەی ناوچەوان نان پەیدا بكەن و خۆیان گووزەرانی خۆیان دابین و باشتر بكەن بەمەش ئەو خۆشگووزەرانیەیان لێكچوو كە لە ناو خۆشی باخاتی سروشتی پڕجوانیدا بوون.\nچونكە خۆیان بوونە هۆكاری وەرگرتنی سزاكەیان لەبەر ئەوەی خودای گەورە سزای كەس نادات و پێی خۆش نیە بەندەكای دژوار بژین لە ژیاندا بەڵام كاتێك لە بەهەشتێكدا نەتوانن بژین ئەوە دەبێت سزاكەی بچێژن هەر لێرەوە وەك میراتگر تێكچوونی ئاشتی دەروونیمان بۆ ماوەتەوە,\nخوێنەری بەڕێز كاتێك بەشەڕ دێیت لەگەڵ (هاوژین.ئەندامانی خێزان,هاوڕی,هاوكار,بەڕێوەبەرەكەت ...هتد) دەروونت دەشڵەژێت و ناتوانی خۆت پێ كۆنتڕۆڵ بكرێت و بە درێژایی ئەو ڕۆژە بێجگە لەوەی دەروونت شڵە ژاوە ویژدانیشت ئاسوودە نیەچونكە دڵنیام لەڕێی كرداو پەرچە كرداوە بەشداربوویت لە توندو تیژی جا بە قسە بێت یان بە كردار یان بە جەنگی دەروونی بێت بۆیە هەر دوو لایەنی شەڕكەرە كە بێ بەش نین لە هەڵە و تاوان,شەو كە خەوتیت خەون بە دیۆ درنجەوە دەبینی یانیش بێ خەو و بێ تاقەت و ماندوو دەبێت و خەو لە چاوانتدا نامێنێ ,بەیانیەكەشی زۆر بە بێگاری و بێزاریەوە لەسەر جێی هەڵدەستیت و لە ئەنجامی ناڕەحەتی دەروونیت ,\nپێی وایە بەرانبەرەكەی مامەڵەی گۆڕیوە لەگەڵیدا بەڵام لە ڕاستیدا ئاشتی دەروونی كەسەكە خۆی تێكچووە و واهەست دەكات كە شتەكانی دەورو بەریشی لە دژی ئەون,بۆیە هەركاتێك كێشەت زۆر بوو و ئاستەنگەكانی ژیانت بۆ درووستبوو واچاكە پشكنینێكی دەروونی خۆت بكەیت لە ڕێی پێداچوونەوە هەڵسەنگاندنت بۆ كەسایەتی خۆیت پێش ئەوەی كە بڕیاری بەرەنگار بوونەوە بدەیت.\nشەڕت لێ دەبێتەوەچونكە ئازارو ناسۆریت تێداماوە ,هەربۆیە سەرت لێ دەشێوێ بەدوای مۆبایلەكەتدا دەگەڕێیت و كەچی بەدەستی خۆتەوەیە یان كە ڕووخسارت دەشۆیت لەپڕدا سابوونەكە لەدەستت دەخزێ و جۆین دەدەیت بەو كارگەیەی درووستیشی كردووە ,كاتێك كراسەكەت لەبەر دەكەیت قۆپچەكانی سەر و خوار دادەخەیت ,\nكە گۆێت لە زەنگی مۆبایلەكەت دەبێت,ناتەوێ وەڵامی بدەیتەوە و بەو بەیانیە نەرم و نیانیت پێ نانوێندرێت ئەمەش لە ئەنجامی تێكچوون و شڵە ژانی ئاشتی ناوەوە یە كە ئاشتی دەروونیە بۆ یە هەركاتێك مرۆڤ كەوتە ئەو دژواریەوە لەگەڵ خودی خۆشی و بەرانبەری و تەنانەت ڕێڕەوی مامەڵەی بەلای چەوتدا دەشكێتەوە و كاتێك كەسێك دەبێنی لە حاڵەتی ئامادە باشیدایە بەر هەڵستی بكات ئەگەر قسەیەكی یان شتێكی ئەو كەسەی بە دڵ نەبوو ئەمەش لە ئەنجامی ئەوەوە سەرچاوەی گرتووە كە هێشتا ڕق و كینە لەسینەیدا وەك گڕكان هەڵدەچێت ,\nپێی وایە بەرانبەرەكەی مامەڵەی گۆڕیوە لەگەڵیدا بەڵام لە ڕاستیدا ئاشتی دەروونی كەسەكە خۆی تێكچووە و واهەست دەكات كە شتەكانی دەورو بەریشی لە دژی ئەون,بۆیە هەركاتێك كێشەت زۆر بوو و ئاستەنگەكانی ژیانت بۆ درووستبوو واچاكە پشكنینێكی دەروونی خۆت بكەیت لە ڕێی پێداچوونەوە هەڵسەنگاندنت بۆ كەسایەتی خۆیت پێش ئەوەی كە بڕیاری بەرەنگار بوونەوە بدەیت,\nپێویستە كە مرۆڤ ئەو پرسیارە لە خۆی بكات تاكەی من لەو تەنگەژە و شڵەژانی دەروونیەدا بژیم لەكۆمەڵگادا؟,كێشەكان چین؟بۆچی بۆم كۆنتڕۆڵ ناكرێت؟ مرۆڤ كاتێك چاویلكەی ڕەش لە چاو دەكات یان قاوەیی یان شین یان زەرد پێی وایە كە هەموو ڕەنگەكان وان گۆڕاون بەڵام لە ڕاستیدا گۆڕانكاری لە بینینەكەدا بەقەد ئەندازەی بینینی لە چاویلەكەیەوە گۆڕاوە .بۆیە دەبێت تا بتوانین بە هێز بین لە پەسەند كردنی ڕەنگەكانی ژیان,مرۆڤ هەمیشە داوا لە خودا دەكات (بێ كێشە بێت لە هێمنیدا بژی ,منداڵی پێدا,دەوڵەمەندی بكات.هتد) دەبێت لە بری ئەو نزایانە داوا لە خودا بكات توانا , ووزەی پێ ببەخشێت كە بتوانێ كۆنتڕۆڵی نەبوونی ئەو پێداویستیانە بكات بە دەروونێكی ئارام و بێ كێشەوە,\nئەم ئاشتیە زۆر پڕشكۆیە كە هەتبێت چونكە ڕووبەڕووی گەورەترین نەهامەتیە سرووشتیەكان دەبَیتەوە ,كاتێك مرۆڤ تووشی كێشە دەبێتەوە نابێت ڕابكات لێی و لاواز بێت لەبەردەمیدا بگرە دەبێت بتوانێ هەڵ بكات لەگەڵ كێشەكانی ژیانیدا و لەوەش گرنگتر بتوانێت زاڵ بێت بەسەریدا بەمەش ئاشتی دەروونی دەچەسپێت لە دەروونیدا ,چیتر لە دڵە ڕاوكێ و كێشمە كێشی ژیاندا لە بازنەیەكی داخراودا ناخولێتەوە,هەر یەكێك لە ئێمە لە ژیاندا دووچاری دوو كێشەی سەرەكی دەبێتەوە یەكەم لە گەڵ كێشەكانی خودی خۆماندا دووهەم لەگەڵ ئەو كێشانەی كە لە دەوروبەروە سەرچاوە دەگرێت بۆمان و دووچاری گرفت دەبینەوە بۆیە ئەگەر بمانەوێت یان چاوەڕوان بین كێشەكانمان كۆتایی بێت و ئاشتی دەستەبەر بكەین ئەوا تا دەمرین سەر دەنێینەوە بەو ئاواتەوە.


هەولێر، هەرێمی کوردستان، عێراق (GOV.KRD)- ئەمڕۆ سێ شەممە 2021/2/23 بۆ رێکخستنی کارەکانی وەزارەت لەبواری پاراستنی رێگاوبانە گشتییەکان و پاراستنی گیانی بەکارهێنەرانی رێگا گشتییەکان، کۆبونەوەی لیژنەی تایبەتی وەزارەتی ئاوەدانکردنەوەو نیشتەجێکردن بۆ ئامادەکردنی پڕۆژەیاسای رێگاوبانە گشتییەکانی هەرێمی کوردستان ئەنجامدرا.\nکۆبونەوەکە بە سەرپەرشتی بریکاری وەزارەتی ئاوەدانکردنەوەو نیشتەجێکردن بۆ بواری رێگاوبان بەڕێوەچوو، کە تیایدا گفتوگۆی ورد لەسەر مادە بەمادەی یاساکەو شرۆڤەی تەکنیکی و یاسایی بۆ هەموو بڕگەکانی کرا، ئەم یاسایە دەبێتە جێگرەوە بۆ رێگا گشتییەکانی ژمارە (3)ی ساڵی (2012) کە لە پەرلەمانی کوردستان دەرکراوە.\nهەر لە کۆبونەوەکەدا کە راوێژکارانی دیوانی وەزارەت، بەڕێوەبەری گشتی رێگاوبان و ئاوەدانکردنەوەو نیشتەجێکردنی هەولێر و سلێمانی و دهۆک، بەڕێوەبەرانی بەدواداچون و یاسایی و نوێنەری یاسایی بەڕێوەبەرایەتی گشتی رێگاوبان و ئاوەدانکردنەوەو نیشتەجێکردنی هەولێر و سلێمانی و دهۆک بەشداربون، تێبینی و سەرنجی گرنگ خرانەڕوو کە رۆڵی گەورەیان هەبوو لە دەوڵەمەندکردنی یاساکەو داڕشتنی بەجۆرێک کە هەموو کایەو لایەنە پێویستەکان لەخۆبگرێت.\nئەوە لەکاتێکدایە، وەزارەتی ئاوەدانکردنەوەو نیشتەجێکردن لەپلانی چوار ساڵەی خۆیدا لەکابینەی نۆیەمی حکومەتی هەرێم، چاوخشاندنەوە بۆ یاساکانی تایبەت بە وەزارەت ئەنجامدەدات لەناویاندا، یاسای رێگاوبانە گشتییەکان، ئەم یاسایە بۆ مەبەستی رێکخستنی کارەکانی وەزارەتە لەبواری پاراستنی رێگاوبانە گشتییەکان و قەدەغەکراوەکانی کە دواجار رۆڵی گەورە دەبینێت لە پاراستنی بەکارهێنەرانی رێگا گشتییەکان، هەروەها بۆ ئەوەی یاساکە گونجاو بێت لەگەڵ پێشکەوتنی سەردەم و رێکارەکانی پاراستن و رێکخستنی بەکارهێنانی تۆڕی رێگاوبانە گشتییەکان لەلایەن هاوڵاتیانی هەرێمی کوردستان روون و دیاریکراو بێت.


*~ مەکــۆی بــەرەودیـن ~* / بؤ ئةندامانى مةكؤى بةرةو دين\n » گفتوگـــۆو ڕاپــرســـی » بؤ ئةندامانى مةكؤى بةرةو دين\tده‌نگ بده به‌م بابه‌ته: 0\n#1 2011-12-14 11:46:04\nده‌نگدان : 2 بؤ ئةندامانى مةكؤى بةرةو دين\nسلاوى خواى كةورة لة ئيوةى بةريز و خؤشةويست دووسى برسيارم هةية لة ئيوةى بةريز ئةكةر حةزتان كرد وةلامم بدةنةوةبة ناوى خؤت بةشدارى لة مةكؤ يان نازناو؟ ج كارةى؟شوينى كارت؟رات جى ية بةرامبةر مةكؤى بةرةو دين؟ لةكةل ريز و سلاو و خؤشةويستيم بؤ خوشك و براكانم لةو مةكؤية جوانة\n#2 2011-12-14 14:21:51\nده‌نگدان : 11 ویبگه\nRe: بؤ ئةندامانى مةكؤى بةرةو دين\nبة ناوى خؤت بةشدارى لة مةكؤ يان نازناو؟ به‌ناوی خۆمج كارةى؟ خوێنكارشوينى كارت؟....رات جى ية بةرامبةر مةكؤى بةرةو دين؟ هــــیوادارم به هه‌موومان بتوانین خزمه‌تێك بكه‌ین به ئاینی پیرۆزمان ..لةكةل ريز و سلاو و خؤشةويستيم بؤ خوشك و براكانم لةو مةكؤية جوانة..زۆر سوپاس ده‌ستت خۆشبێت\n#3 2011-12-15 03:32:12\nڕێكه‌وتی به ئه‌ندامبوون: 2011-05-13\nده‌نگدان : 2 Re: بؤ ئةندامانى مةكؤى بةرةو دين\nبة ناوى خؤت بةشدارى لة مةكؤ يان نازناو؟ به‌ناوی خۆمج كارةى؟ شاره‌زا له بواری ده‌روونی (معاون الطبی)شوينى كارت؟ ........رات جى ية بةرامبةر مةكؤى بةرةو دين؟ مـــه‌كۆیه‌كه هه‌میشه به‌ره‌و پێش جوونه ..لةكةل ريز و سلاو و خؤشةويستيم بؤ خوشك و براكانم لةو مةكؤية جوانة..سوپاس\nواژووی ئه‌ندامتورەبوون بە شیتى دەست پی دەکات و بە پەشیمان بوونەوە کۆتایی دیت على کورى ابوتالب\n#4 2011-12-15 04:52:26\nناوی ڕاستی: ashna\nڕێكه‌وتی به ئه‌ندامبوون: 2011-10-15\nسلاوي خوا لةكشت هاوري ياني بةرةودينمن بةنازناو بةشدارمشكور بؤخوا دواي جاوةروانيةكي زؤر تازة ناوم كةراوةتةوة بؤ تاعينات بةراستي مةكؤيةكي زؤر بةسود وقةشةنكة بةهيواي بةردةوامي و سةركةوتن\nواژووی ئه‌ندامئەگەر ناتوانی ببیتە پێنوسێک بۆ نووسینی بەختەوەری مرۆڤێک ، لانی کەم هەوڵبدە ببیتە لاستیکێکی نەرم بۆ سڕینەوەی دڵتەنگیەکانی!\n#5 2011-12-16 07:17:51\nڕێكه‌وتی به ئه‌ندامبوون: 2011-07-09\nبة ناوى خؤت بةشدارى لة مةكؤ يان نازناو؟به‌ناوی خۆمج كارةى؟ نووسه رشوينى كارت؟....رات جى ية بةرامبةر مةكؤى بةرةو دين؟ هــــیواى سه ركه وتن و به رده وامى كارى نوىَ\n#6 2011-12-16 10:07:54\nده‌ستتان خۆش بیت خوشك و برا به‌ریزه‌كانم بۆ وه‌لامه‌كانتان . بامن خۆشم وه‌لام بده‌مه‌وه‌بة ناوى خؤت بةشدارى لة مةكؤ يان نازناو؟ نازناوج كارةى؟مامۆستای كۆمبیوته‌رشوينى كارت؟ئاماده‌یی ................. كجانرات جى ية بةرامبةر مةكؤى بةرةو دين؟ هیوادارم به‌رده‌وام بیت و به‌ره‌و بیشتر بجیت خوای كه‌وره هه‌موو لایه‌كمان موفق بكات إن شاء اللهلةكةل ريز و سلاو و خؤشةويستيم بؤ خوشك و براكانم لةو مةكؤية جوانة\n#7 2011-12-17 07:48:32\nناوی ڕاستی: هامنو جمال حسين\nڕێكه‌وتی به ئه‌ندامبوون: 2011-07-19\nده‌نگدان : 1 Re: بؤ ئةندامانى مةكؤى بةرةو دين\nبة ناوى خؤت بةشدارى لة مةكؤ يان نازناو؟ناوى خومج كارةى؟خويند كارشوينى كارت؟.........رات جى ية بةرامبةر مةكؤى بةرةو دين؟ حوانترين مه كويه لێره نیه\n#8 2011-12-17 11:04:07\nناوی ڕاستی: ئاواز عمر احمد\nڕێكه‌وتی به ئه‌ندامبوون: 2011-06-14\nة ناوى خؤت بةشدارى لة مةكؤ يان نازناو؟به ناوى خومج كارةى؟ماموستاشوينى كارت؟رات جى ية بةرامبةر مةكؤى بةرةو دين؟ هيوادارم زياتر به ره و بيش بجيت\n#9 2011-12-17 11:25:56\nبة ناوى خؤت بةشدارى لة مةكؤ يان نازناو؟ به ناوی خۆمج كارةى؟ فه‌رمانبه‌رشوينى كارت؟.......رات جى ية بةرامبةر مةكؤى بةرةو دين؟ ان شاء الله ئه‌م مكۆیه هه‌ر له پێشكه‌وتنا ئه‌بێ خوای گه‌وره به خێر بۆمان وه‌رگریت .\nواژووی ئه‌ندامکـاتــژمـێـره‌کـه‌ت چـرکه چـرك ده‌کالــه‌گـه‌ڵ هه‌ر چرکه ته‌مه‌ن کـه‌م ده‌کـائـه‌ڵـێ چاکه بــکــه هــــه‌تـاکـو ماویخــۆ تــۆ بــه‌بێ هـــۆ دروســت نـه‌کراوی\n#10 2011-12-18 12:15:43\nزور سوپاس بۆ خوشكی به ریز خاتوو شاد كه توانیمان له رێگه پرسیاره‌كانییه‌وه زانیاری له سه‌ر ئه‌ندامانی مه‌كوی به‌رودین وه‌رگرین هه‌ر سه‌ركه‌وتووبیت\n#11 2011-12-18 12:20:40\nزۆر سوباس بۆ ئه‌و ئه‌ندامه به‌ریزانه‌ی كه وه‌لامی پرسیاره‌كه‌میان داوه‌ده‌ستتان خۆش و له كاره‌كانتان دا سه‌ركه‌وتوبین إن شاء الله\n#12 2011-12-22 11:25:05\nزؤر سوباس بؤ تؤى بةريزيش\n#13 2012-04-12 06:33:35\nناوی ڕاستی: ئاوا\nڕێكه‌وتی به ئه‌ندامبوون: 2012-03-30\nبة ناوى خؤت بةشدارى لة مةكؤ يان نازناو؟ نازناوج كارةى؟قوتابى زانكوشوينى كارت؟رات جى ية بةرامبةر مةكؤى بةرةو دين؟ بةراستى يانةيةكى سةركةوتوة\nواژووی ئه‌ندامخدايا دلگيرم.....تنهام نزار ...كه اولين و آخرين اميدمي...\n#14 2012-04-19 08:39:55\nزؤر سوباس دينا خان\n#15 2012-06-16 07:50:41\nده‌نگدان : 0 Re: بؤ ئةندامانى مةكؤى بةرةو دين\nبة ناوى خؤت بةشدارى لة مةكؤ يان نازناو؟ نازناو ج كارةى؟ قوتابى شوينى كارت؟ قوتابخانة رات جى ية بةرامبةر مةكؤى بةرةو دين؟ كولى ناو مةكؤكان\nدواترین جار ده‌ستكاری كراوه له‌لایه‌ن هةست (2012-06-16 07:51:06)\n#16 2012-07-09 16:10:07\nدةست خؤش هةست خان\n#17 2012-07-09 17:16:04\nناوی ڕاستی: ديار اسماعيل\nڕێكه‌وتی به ئه‌ندامبوون: 2012-01-20\nبه‌ناوی خۆت بشداری له مه‌كۆیان نازناو؟به‌ناوی خۆمج كاره‌ی؟خوێندكارشوێنی كارت؟مه‌كۆی به‌ره‌ودین مه‌كۆیه‌كی زۆرجوانه هیوای سه‌ركه‌وتنی بۆده‌خوازم\nواژووی ئه‌ندامهه میشه بیرله‌قیامه‌ت بكه‌وه\n » گفتوگـــۆو ڕاپــرســـی » بؤ ئةندامانى مةكؤى بةرةو دين\tخوارووی مه‌كۆ\nژماره‌ی ئای پی ئێوه‌ی به‌ڕێز 198.41.226.80Powered by PunBBTranslated By :


وه‌زاره‌تی دارایی عيراق به‌دوای فه‌رمانبه‌رێكیدا ده‌گه‌ڕێت كه گێچه‌ڵی به خانمه پارێزه‌رێك كردووه\nوه‌زاره‌تی دارایی عيراق لیژنه له‌سه‌ر فه‌رمانبه‌رێك پێكدێنێت كه گێچه‌ڵی به خانمه پارێزه‌رێك كردووه\nوه‌زاره‌تی دارایی و ئابووری عیراق به‌دوای فه‌رمانبه‌رێكیدا ده‌گه‌ڕێت كه له یه‌كێك له دامه‌زراوه‌كانیدا گێچه‌ڵی به خانمه پارێزه‌رێك كردووه و ئیبتیزازی كردووه.\nرۆژی پێنجشه‌ممه 4ی ته‌مموز وه‌زاره‌تی دارایی عیراق رایگه‌یاند كه لێكۆڵینه‌وه له كرده‌ی ئیبتیزازكردن و گێچه‌ڵپێكردن له ده‌سته‌ی گشتی باجه‌كان ده‌كات.\nوه‌زاره‌تی دارایی عیراق له راگه‌یه‌ندراوێكدا ئاماژه‌ی به‌وه‌دا كه له ماوه‌كانی دواییدا له تۆڕه كۆمه‌ڵایه‌تییه‌كان لێدوانێكی ته‌له‌فۆنی بڵاوكرایه‌وه و كه‌ناڵێكی ئاسمانیش بڵاویكرده‌وه كه تیایدا فه‌رمانبه‌رێكی ده‌سته‌ی گشتی باجه‌كان گێچه‌ڵ به خانمه پارێزه‌رێك ده‌كات و ئیبتیزازی ده‌كات كه بۆ راییكردنی كاره‌كانی سه‌ردانی دامه‌زراوه‌كه‌ی كردووه.\nله راگه‌یه‌ندراوه‌كه‌دا هاتووه كه له‌سه‌ر بڕیاری پشكنه‌ری گشتی لیژنه‌یه‌كی لێكۆڵینه‌وه له‌سه‌ر ئه‌و بابه‌ته پێكهێنراوه و رێوشوێنی یاسایی پێویست دژی هه‌ر كه‌سێك ده‌گیرێته‌به‌ر كه تێوه‌گلانی له‌و كاره ئاشكرابێت.\nراشیگه‌یاندووه كه نووسینگه‌ی پشكنه‌ری گشتی وه‌زاره‌تی دارایی كار ده‌كات بۆ رێگریكردن له دیارده خراپه‌كان كه زیان به هاوڵاتیان و داهاتی گشتی و رۆڵی چاكسازی له دامه‌زراوه‌كانی وه‌زاره‌ت ده‌گه‌یه‌نن.\nئه‌مه‌ش ده‌قی نووسراوه‌كه‌یه:\nعه‌بادی 16 پێشنیاز بۆ دۆخی ئێستای عیراق ده‌كات و یه‌كه‌میان دژی عه‌بدولمه‌هدیه


رینۆ ساڵانە لە ئێران 150 هەزار ئۆتۆمبێل دروست دەكات\n:: PM:03:11:01/10/2016 \nكۆمپانیای فڕەنسیی رینۆ ئاشكرای كرد، لەگەڵ ئێران گرێبەستێكی نوێی ئیمزا كردووە كە بە گوێرەی ئەو گرێبەستە، ساڵانە ١٥٠ هەزار ئۆتۆمبێل لە ئێران بەرهەم دێنێت. گرێبەستەكە لەگەڵ دامەزراوەی پەرەپێدان و بنیاتنانەوەی ئێران ئیمزا كراوە.\nلە ئاگادارییەكدا كە كۆمپانیای رینۆ بڵاوی كردەوە، لەمەودوا ئەو كۆمپانیایە سەنتەری فرۆشتنی دەبێت و هاوكات بەشی تایبەت بە خزمەتگوزاری و خستنەڕووی ئامێری یەدەگیشی دەبێت.\nدوای رێككەوتنی ناوكی لەگەڵ ئێران، دووبارە كۆمپانیای رینۆ گەڕاوەتەوە ئێران و دوو جۆری ئۆتۆمبێلی "سومبۆل و داستەر." دەبێتە یەكەم جۆری ئۆتۆمبێلی ئەو كۆمپانیایە كە لە ساڵی ٢٠١٨ دەخرێتە بازاڕەوە. داستەر لە وڵاتانی ئەوروپی بە داچیا ناسراوە.\nگرێبەستەكە دوێنێ هەینی لە تاران ئیمزا كرا و پێشتریش رینۆ بۆ ماوە ١٢ ساڵ لە ئێران چالاكی هەبووە.\nهێشتا ئەو جۆرە ئۆتۆمبێلانە لە ئێران دەفرۆشرێن كە لە لایەن كۆمپانیای رینۆوە هاوردەی ئێران دەكرێن. هەر دوێنێ كۆمپانیای بیجۆش ئاشكرای كرد لە بەرنامەیدایە ساڵی داهاتوو لە ئێران ٣٠٠ هەزار ئۆتۆمبێل بفرۆشێت.\nبە گوتەی پسپۆڕانی ئابووری، پێشتر رینۆ و بیجۆ باڵیان بەسەر بازاڕی ئۆتۆمبێلی ئێراندا گرتبوو و رەكابەریان نەبوو، بەڵام ئێستە كۆمپانیا چینییەكان ركابەری ئەو دوو كۆمپانیایە دەكەن چونكە لە كاتی گەمارۆ ئابوورییەكان، ئێران رێگەی بۆ كۆمپانیاكانی چین دا لە ئێران چالاكییان هەبێت.\nوشە/بی بی سی_و:سلێمان تاشان


دوا هەوڵ بۆ لاوتارۆ – Politic Press\nدوا هەوڵ بۆ لاوتارۆ\nیانەی بەرشەلۆنەی ئیسپانی هەوڵەكانی بە مەبەستی دەستبەر كردنی لاوتارۆ مارتینێز دەست پێ كردەوە كە پێ دەچێت دوا هەوڵی یانەكەش بێت بە مەبەستی گواستنەوەی ئەو یاریزانە.\nڕۆژنامەی سپۆڕتی كەتەلۆنی بڵاوی كردەوە: پاش ئەوەی لویس سوارێز یانەی بەرشەلۆنەی بەجێهێشت ڕووە و یانەی ئەتڵەتیكۆ مەدرید ئیدی یانە كەتەلۆنییەكە پێویستی زۆری بە شوێنگرەوەی ئەو هێرشبەرە ناوازەیە هەیە هەر بۆیە پێ دەچێت دوا هەوڵ بدەنەوە بۆ گواستنەوەی لاوتارۆ مارتینێز.\nڕۆیشتنی سوارێز لە بەرشەلۆنە\nئەو ڕۆژنامەیە ئاماژەی بۆ ئەوەش كردووە كە لە ئێستادا چەند یاریزانێكی تریش ڕێگەیان بۆ كراوەتەوە تا یانەكە جێ بهێڵن و ڕوو لە یانەی تر بكەن وەك جان كلێر تۆدیبۆ و جۆنیۆر فیریبۆ و ڕافینا ئالكانتارا تا یانەكە بتوانێت دواجار پارەی ئەوە دەستەبەر بكات كە كوڕە ئەرجەنتینییەكەی پێ بگوازنەوە.\nسپۆڕت ئەوەشی ئاشكرا كردووە: بەرشەلۆنە تەنها هەوڵەكانی بۆ لاوتارۆ نییە، چونكە هەوڵ بۆ گواستنەوەی دزیكۆ یان میمفیس دیپای دەكات ئەگەر هات و نەیتوانی لاوتارۆ بگوازێتەوە، بەڵام لە ئێستادا دوا هەوڵی خۆی بۆ یاریزانە ئەرجەنتینییەكە دەكات بۆ ئەو مەبەستەش گفتوگۆكانی لەگەڵ یانەی ئینتەر میلانۆ دەست پێ كردۆتەوە.\nهەواڵێکی خۆش بۆ مەدریدیەکان\nئەمشەو یۆرۆ نەیشن ئاگرین دەبێت\nلاپۆرتا دەستی بە جوڵە کرد\nدێڕبی ڕووڵ لوتكەی یارییەكانی بۆندزلیگایە\nئەمڕۆ خولە نێوخۆیەکانی کوردستان بەڕێوە دەچن


منیش "خۆڵە خۆشەویستەکەی ناو چاومان"م خوێندەوە!\n2021-08-30 3081 جار\nخۆڵە خۆشەویستەکەی ناو چاومان، نوسینی کاک ناسر حەفید، ڕۆمانێک بە تامی چەن شانۆنامەیەک یا دروستر بڵێم بەرجستەکردنی ڕوداوەکانی ساڵەکانی حەفتای سەدەی ڕابوردوو لە دوتوێی ڕۆمانێکی ڕەشپۆش، زاخاودراو بە ژان و ئازاری گەلێک کە گیرۆدەی کۆمەڵێک نۆرم، یاسا و ڕێسای سیاسیی، کۆمەڵایەتیی، ئاینیی و خێلە بە شێوەیەک کە ڕەنگدانەوەی لە سەر کۆی ژیانی تاک وکۆمەڵگا بە جێ هێشتووە. بە شێوەیک ئەو نۆرمانە شۆڕ بوونەتەوە بۆ ناو ژیانی کۆمەڵگا کە کاردانەوەی لەسەر کایەکانی سیاسەت و شۆڕشەکانیش هەبووە و هەیە.\nڕوداوەکانی ڕۆمانەکە سەلیقەیەکی هێجگار زۆریان تیا بەدی دەکرێت. نوسەر زۆر بە وریایی و بە وردیی ڕۆڵەکان دیاری دەکات. هەڵبژاردنی کاراکتەرەکان وریایی، شارەزایی و ڕاستگۆیی نوسەر پیشان دەدات کە وەک شایەتحاڵێکی ئەو زەمەنە، ئاگادار لەوەی ڕوی داوە دەستی خوێنەر ئەگرێت و ئەیباتەوە بۆ ناو زانکۆکان، خوێندنگاکان، شەقاماکان، کۆڕی لاوانی سەردەم، گاڵتەو گەپی باوی ئەو دەمە.\nلەگەڵ خوێ ئەتبات بۆ دوکانەکانی شار، ڕۆژەتاریکەکانی سەردەمی یاساغیی و سەردەمی ڕەشپۆشیی. خوێنەر دەبات بۆ ناو پێدەشت و شاخەکانی کوردستانی لەت لەت، لێت ئەگەڕێت لە سەنگەری براکانەوە مەرگی یەکتر ببینین، دەهێڵێت لەگەڵیدا هەست بە بڕسێتیی بکەیت، بە ترس، بە سەرما و بە بێکەسیی. وامان لێ دەکات هەست بە کوردبوون بکەین. کوردبوون، ئەو دڕکەی کە لە ناو قوڕگماندا چەقیووە.\nنوسەر زڕنگانە ڕۆڵی ژنان و کچانی لەو زەمەنەدا فەرامۆش نە کردووە کە ئەوانیش وەک براو کەس و خۆشەویستەکانیان بەشیان هەبووە لەو نەهامەتیانەی بە سەر ڕۆڵەی ئەو میللەتەدا هاتووە. نوسەر دەیەوێت پێمان بڵێت باری خاننمان لە هەندێک کات و شوێندا زۆر لە باری پیاوان گرانترە. ئاخر ئەوان ئەرکیان لە کۆمەڵگایکی پیاوسالاردا زۆر قورسترە. لە ژێر چەپۆک و ڕەحمەتی پیاواندا شەڕ بۆ ژنبوون، بۆ مرۆڤبوون و بۆ کوردبوون ئەکەن. هەرچەندە ڕۆمانەکە بە قەبارە گەورەیە و بە تێروتەسەلیی خوێنەر ئاشنا دەکات بە بەسەرهات و ڕوداوەکانی زەمەنێکی تاریک، زەمەنێک کە مەودای ئازەدییەکان و یەکدی قبوڵکردن لە شاخ و لە شار وەک یەک تەسکە.\nوەلێ من وەک خوێنەر هەست ئەکەم هێشتا شتێک ماوە بنوسرێت و بگوترێت. ئاخر سەرنشینی شەمەندەفەرێک مەحاڵە هەمویان پێکەوە بە درێژایی ڕێگاکە لە هەمان شت بڕوانن، هەڵبەت هەندێکیان تەلیسمی خەیاڵیان لای جوانیی سروشتە، هەندێکی کەیان سەرنجیان لە سەر ئەو ناڕێک و پێکییەیە کە جوانییەکی خۆڕسکیی بە گژوگیای پێدەشتەکانی داوە لەسەر هارمۆنیای ڕەنگەکان. ڕەنگە هەندێکیشیان بیر لە زیرەکیی و لێهاتوویی مروڤ و داهێنانەکانی بکەنەوە. بێگومان هەندێکیش هەست، سۆز و بیری لای شان و بازووی ماندووی ئەو کرێکارانەیە کە ئەو هێڵە ئاسنانەیان دروست کردووە. تێبینیەکی دۆستانە کە هیوادرم نوسەر لێم قبووڵ بکات.\nکاتێک پیران بڕیار دەدات ڕێگای سەخت و دژوار بگرێتە بەر، لە زیندانە گەورەکەی شارەوە بۆ خەباتی شاخ، ئا لەو ململانێ سەختەدا لەگەڵ برسێتی، سەرما، تۆفان، هەورازی سەخت و گەشتن بە بستە زەمینێکی ئازاد تا لێیەوە دیسانەوە شێوازێکی تری خەبات بگرێتە بەر، چاوەڕێم ئەکرد کە ئەرخەوان ئامادەگیی زیاتری هەبووایە لە هزرو بیری پیراندا. ئاخر پەیوندییەکەیان چاوەڕێی زیاتری لێ دەکرێت، ناکرێت ئاوا بە ئاسانی ئەرخەوان شوێنبزر بێت لە روداوەکاندا. چونکە ئەو لە سەرەتای دەستپێکی ڕمانەکەدا زۆر چالاکانە خۆی نمایش دەکات و ڕوڵی گڕنگی هەیە. دەست و خامەت ڕەنگین، خەرمان بەرەکەت!


ئەوان چیان دەوێت ؟ ئێمە چیمان دەوێت ؟ - تۆڕی میدیایی خەڵک\nهیچ گۆڕانکاریەک لە نەخشە و سیاسەتی جیهاندا بە ئاسانی و بێ شەڕ وبەڵا ڕووینەداوە .\nلەناوەڕاستی سەدەی هەژدەهەمدا گەشەی پیشەسازی دەستی پێکرد . کاریگەری شۆڕشی پیشەسازی بەسەر بیرکردنەوە و فەرهەنگ و سیاسەت و ئابووری جیهانەوە بەناو شۆڕشی ( فەرەنسی و ڕوسی ) و جەنگی ( جیهانی یەکەم و دووەم ) دا درێژبوویەوە بۆ سەرلەنوێ داڕشتنەوەی نەخشەی سیاسی جیهان و تێگەیشتنی نوێ بۆمانا و چەمکی دەوڵەت .\nلەکۆتایی سەدەی بیستەمەوە جارێکی تر لەدنیادا شۆرشێکی تەکنەلۆجی بەرپابووە کە گۆڕانکاری لە جۆری ژیان و تێگەیشتنی مرۆڤایەتی بۆ سیاسەت و نەخشە و ئابووری وڵاتان گۆڕیوە .\nوەک چۆن پرۆستانتەکان لە سەدەی هەژدەدا سەرکردایەتی شۆرشی پیشەسازیان دەکرد ، نەوەی نوێ ی پرۆستانتەکان ( لیبریالیزم) خۆی بەپێشەنگی شۆرشی تەکنەلۆجی سەدەی بیستەم دەزانێت . چەمکەکانی جیهانگیری و بازاڕی ئازاد و سیکولاریزم بەپێ ی بۆچوونەکانی خۆی داڕشتووە .\nلەناو ئەم گۆڕانکاریانەدا کە لە پێکدادانی ناتۆ و ڕوسیا لە ئۆکرانیادا بەرجەستەبووە ، هەر دەوڵەتێک بەدژ یان بە لایەنگری دەیەوێت پێگەی سیاسی و ئابووری خۆی لەنەخشە نوێکەدا بپارێزێت .\nئەمریکا دەیەوێت خۆی جەمسەری سەرەکی و بێ ڕکابەربێت بەڵام ئەو تەحەدایە مەترسی هاوسەنگەربوونی چین و ڕوسی بۆ دروست کردوە .\nبەریتانیا بەپێ ی ڕقە مێژوویەکەی لەڕوسیا ،سەری ورچەکەی دەوێت ، بەڵام بەبێ هاوسەنگەری فەرەنسی و ئەڵمانەکان ناتوانێت ئەو سەرەی دەستکەوێت .\nئەڵمانەکان ئامانجیان مسەوگەرکردنی سەرچاوەی وزەیە ، بۆئەوان ستراتیجی ترین سەرچاوەی وزەکەیان ڕوسیایە .\nفەرەنسیەکان دەیانەوێت ڕوسیا وەک دەوڵەتێکی بەهێزبمێنێتەوە ، چونکە لەبەینچوونی هێزێکی ئەوروپی وەک ڕوسیا لەدیدی فەرەنسیەوە ، دەکاتە زیندووبوونەوەی هێزی ئیمپریالی یان ئەڵمانی یان بەریتانی کە مەترسیە بۆ داهاتووی فەرەنسا .\nچینیەکان دەیانەوێت بازاڕەکەیان لەجیهاندا بەیەکەمی بمێنێتەوە ، ئەگەر مانەوەی ڕوسیانەبێت وەک هاوپەیمانی چینی ، ئەمریکا دەتوانێت چین لاواز بکات .\nڕوسەکان دەیانەوێت وەک زلهێزێک حسابیان بۆ بکرێت ، لەتەواوی ئەو گۆڕانکاریانەی لەجیهاندا ڕوودەدەن تەنیا ئەمریکا بڕیاردەر نەبێت و ڕوسیاش بەشداری بڕیاربێت .\nعەرەبەکان لە ئەزموونی کۆتایی جەنگی جیهانی یەکەمدا کەبوونە لایەنگری خۆرئاوا ، خۆیان بە مەغدور دەزانن . دەیانەوێت لەم دابەشبوونە نوێ یەدا ئەوەی لە سەدەی ڕابردوودا بەلایەنگری بەدەستیان نەهێناوە ، ئەمجارەیان بە بێلایەنی گەرەنتی مانەوەیان بکات.\nتورکەکان پێیان وایە لە ١٩١٨ دا زۆریان لەدەستداوە . دەبێت لەم دابەشکردنەوە تازەیەدا بەدەستی بهێننەوە . پشتیان لە خۆرئاوایە و ڕویان لە خۆرهەڵاتە ، چونکە مەترسیەکانی خۆرهەڵات بەسەریانەوە بەلایانەوە کارەستبارترە لەوەی لە خۆرئاواوە ئەگەری ڕوودانی هەیە .\nئێران لەسەرەتاوە خۆی یەکلاکردۆتەوە و لەبەرەی خۆرهەڵاتدا سەنگەری قایمکردووە . بێلایەنی عەرەبەکان بە قازانجی خۆی دەزانێت و چاودێری تورکیا دەکات .\nکورد لەناو جەنجاڵی ئەم تەقینەوە و مەترسیانەدا ، کە ڕووبەرێکی فراوانی داڕشتنەوەکە جیوگرافیای ئەوان دەگرێتەوە ، هێشتاکە سەرقاڵی پەڕینەوەی چۆمی ئاراس و تاپۆکردنی کردنی زەویەکانی شارەوانی و پۆستە بێ دەستەڵاتەکەی سەرۆک کۆمارە .\nنرخی نەوت بۆ كەمترین ئاست دابەزی